VULA KEI NA DRAKI VAKA-VITI: 2007\nVULA KEI NA DRAKI VAKA-VITI\nNa tabana oqo e qaravi vakatabakidua kina na VULA KEI NA DRAKI VAKA-VITI. E matata tu vei ira noda qase na draki, na vula kei na veika e yaco e lomalagi ka lako vata kei na veika bula e na vuravura. E ra kila tale ga na gauna ni teitei, gauna e vua kina na vuata, veimataqali ika e qolivi kei na veika e vakatabui ka sa i tovo tu dei ni nodra maroroya na nodra i yau bula. Keitou nuitaka ni ko ni na marautaka na tabana ni veiqaravi oqo. Vinaka vakalevu, Fijituwawa Research Team.\nVula i NUQA LEVU (Janueri)\nE dau gauna ni uca ka dau gauna tale ga ni cagilaba.\nVeika e dau yaco e Vanua kei na i Teitei\nE dau lou na were, karusa na i vakada ka tabu ni lakovi ni suasua na qele de karaka na uvi. E dau lelevu na vuata, matua na uto ka sa via oti mai na maqo. E dau dreu na dawa kei na wi ka se na ivi. E dau levu sara na i saluwaki ka dreu tale ga na misimisi. E dau se na lagakali, bua kei na caucau.\nVeika e dau yaco e Waidranu kei na Waitui\nE dabi na lairo damu me dere neke i waitui ka tobotobo rawarawa ena bogi buto. E dau levu sara na nuqa kei na ki ka dau katoa na kena ba. E dau gauna tale ga ni vakasucu na qio. E dau rai na matadra ni vidi na sinu. E dau matua na kuku, kolakola kei na kaikoso. E dau yati na vivili me vaka na madrali, bosucu kei na tadruku. E dau kunei ni ni gaga e so na mataqali ika.\nPosted by Fijituwawa News at 8:19 PM No comments:


Twitter na akaude kei na iyaya ni cakacaka ni Hack ni tisaipeli - Hack donu\nEpereli 1, 2018\tMuduki tani\tMai vei exacthacks\nTwitter na akaude kei na iyaya ni cakacaka ni Hack ni tisaipeli 2019 Sega ni dua na lavetaki ni galala ni vakadidike:\nMe baleta na Twitter:\nNikua eda na hack ni veitaratara ka tiko ena iwiliwili na itutu ni vuravura raraba ni Alexa 12 kei na kilai levu duadua e Amerika ni ituvaki ni duavata. Eda a veitalanoataka tiko me baleta na Twitter ka sa uasivi duadua na mata ni veimaliwai mera wasea na vakasama ni tamata. E kilai levu ena rogo ka era lomana me semati vata kei ira na tamata ena twitter.\nA vakamacalataka na mata vakatamata oqo ena 2006 tauyavutaka o Jack Dorsey kei na nona timi. Sa tubu cake na nodra taleitaki sara vakatotolo ka dua ga na yabaki sa ’ a yaco me wase vakarua na raici koya e vakayagataka ka e tiko kina ena gauna oqo 319 e milioni era luluqa tu ena dua na vula.\nEra na wasea ena Twitter?\nMe vaka ni sa ikoya e dua na veimaliwai ni veikilai kei na mataveilawa vou, sa rawa tweet kina ena vakayagataki ni mata oqo na itovo ni bula kece oqo na mataqali ni itukutuku. Twitter sa yadua na vakayagataki taleitaka me vaka na politiki, o ira na tamata ni qito, era vakatakarakarataka na daunivakaraitaki kei na vuqa tale.\nE rawa ni o wasea kina na nomu iTaba, vidio kei na veimataqali ni itukutuku vata kei ira nomu ito. Na gauna a wasea kina o koya e vakayagataka na nodra itukutuku sa laurai vakararaba ena ituvaki ni sega ni tiko. Ia kevaka e dua e vinakata me nodra veivolavolai maroroya vakaitaukei me rawa ni o digidigi me vakatabui ira.\nMe baleta na akaude ni Twitter kei ira era muri koya na iyaya ni Hack 2019:\nEda kila ni o sa sega ni lako mai eke me baleta na ivakamacala ni twitter o vinakata walega nomu twitter akaude ni vakalesui mai na vosanicuru se na hack iyaya ni cakacaka ni Akaude ni twitter. Se o na vinakata vakalevutaka cake na nomu ira era muri koya ena gauna e lailai duadua. Me rawa ni ko sa tiko ena vanua donu ena baleta ni noda Twitter Hacker ni vosanicuru sa vakarau tu me vakacavara na nomu gagadre. Eda sa vakuri 2 na digidigi ena noda ivoli ka matailalai e koto e ra:\nTwitter na akaude ni Hack ni iyaya ni vosanicuru ni cakacaka 2019:\nKevaka o gadreva mo hack e dua na vosavuni ni Akaude ni twitter qai rawa mo vakayagataka na noda parokaramu ka sega ni dua na lomalomarua. Baleta ni parokaramu oqo e sa kaukauwa sara na iyaya, ena kena rawa vakalesuya mai kina na nomu akaude ni twitter e vakayalia na veika sa oti ena dua na miniti.\nOqo o ’ ka gadreva mera vakasaqara vakalevu cake na “Sala ki na akaude ni Twitter ni Hack” because it is latest hacking tool of 2019. Ni sa Tabaivola ni Dauniparokaramu vakaitukutuku ni noda na iyaya oqo ni vakatovolea e.\nSa tauyavutaka oqo na noda developer Twitter Hacker 2019 na parokaramu kei na iyaya taucoko vinaka duadua vakacava era guilecava kina na nodra tataqomaki ni itokani vakabisinisi. O na vakayagataka na ivoli oqo ka hack e dua na akaude ni twitter, e sega ni dua e rawa ni o lewa na ni ko sa curu na nodra Akaude ni. Baleta ni o rawa ni vunitaka kina na kemu ivakatakilakila ena kena vakayagataki na iyaya ni veisosomitaki. Me vaka au sa tukuna o icake ka sa vou hack iyaya ni cakacaka kei na cakacaka vakadodonu. Ia e yadua na macawa era na vakatovolei kina na noda Dauniparokaramu ka me laurai ni sa toso tiko vakavinaka sara. Io sa ikoya 100% taqomaki mai na manumanu ni mate, veivakararawataki ni malware.\nEra tu eso na ituvatuva kaukauwa ka vukei iko mo taqomaki ka hacked na vosanicuru me vaka:\nIvakarau tawakilai (Vunia na Mac & Itikotiko ni IP).\nVakasaqara na maroroi na vosanicuru (* ,pwd, * ,pswd, * ,dat, *).\nExtract Twitter vosanicuru mai na barausa Cookies.\nFreeze na akaude ena gauna Hacking na iwalewale (Vakaturi).\nVoroka e dua na vosavuni ni Akaude ni Twitter.\nTaqomaki ni veisosomitaki e oka kina na digidigi ni vanua.\nTwitter ira era muri koya Hack iyaya ni cakacaka 2019:\nKevaka o vinakata na cici rawa vakavinaka na nomu akaude ni twitter e dodonu me sa na sotavi ena yavunilewa ni levu vei ira era muri koya. Ni sa na tiko na levu ni ilavo e levu duadua vei ira na tisaipeli na lako cake na nomu bisinisi me vaka e dua na vatu. Nodra sa levu sara na ilawaki me ra tubu cake ira era muri koya ia e tiko e levu na ririko ki na ban na nomu akaude ni twitter.\nIa kevaka o na vakayagataka noda Twitter Followers na iyaya ni Hacker 2019 ko na qai taqomaki mai e dua na mataqali ni veivunauci. E rawa ni o kuria kina na iwiliwili levu vei ira era muri koya ena me vaka 1000 me 25000 ena dua na siga ka sega ni leqa. Ena 1 macawa ena nomuni twitter vakarauta ira era muri koya ka vinaka me baleta na nomu bisinisi. Oqo Twitter ni Generator ira era muri koya e dua na cakacaka mai na kena e dua tale na iyaya ni hack ena initaneti.\nSa rawa mo lavetaka sega ni saumi Twitter na akaude kei na iyaya ni cakacaka ni Hack ni tisaipeli 2019 sega ni dua na vakadidike ka sega ni vakatamata na nabavuni. E sega ni tiko e dua na ka e gadrevi me ra rawata e vuravura raraba na parokaramu oqo me baleta na. Ia ena veisiga ni mataka eda sa vakaotia na isolisoli oqo me rawa ni o na tovolea mo vakalewena na nomu gagadre.\nIwalewale ni kena vakayagataki?\nEda vakacokotaki oqo hacker vata kei na rawarawa ni inaki kei na rawa ni dua e cicivaki kina na parokaramu oqo ena rawarawa. E gadrevi mo sa na vosanicuru oqo Twitter & Hacker ira era muri koya ga mai na mata oqo [ExactHacks.com]. Rawa ni o vakayagataka ena nomu talevoni talega ka sa na hack totoka. E gadrevi na takete ga nomu twitter ’ yaca vakayagataki ni Akaude ni qo na ka e.\nImatai ni kece mo na vakacuruma na yaca vakayagataki koya ko na vinakata me hack se na vanua o na vinakata vakuria na tisaipeli. Qai bulukau ni se toso ka digitaka na digidigi kece sara ena veivanua eso, ka sa dina sara ni vakaturi. Digitaka na nomu vanua ka coqai ki na bulukau iotioti me tomani tikoga na hacking na iwalewale e “Tekivutaka na cakacaka ni Hack”.\nNi na vakacavara kina na parokaramu ni ’ ira na gacagaca ni s ki na hack ni Akaude ni twitter ka o veiganiti na akaude ni ’ s matailalai taucoko na vakaraitaka cake. Curu ka marautaka!\nIvakatakilakilaTwitter Account Hack 2018 Twitter Followers Generator Twitter Followers Hack No Survey Twitter Hack Followers\nLiam e kaya o:\nEpereli 2, 2018 ena 1:16 Au na\nAldrich e kaya o:\nEpereli 8, 2018 ena 9:40 Au na\nAu vakavinavinakataka na, isau ena au raica ga na cava au a taura e dua na rai ena twitter. O ni sa mai cava noqu 7 vakasasa manumanu balavu na siga! Era na vakalougatataka na Kalou na nomu tamata. Sa na dua na siga vinaka. Vakavinavinaka\nnouman e kaya o:\nJune 27, 2018 ena 8:56 Au na\nna iyaya pasword saka?\nJohnsey e kaya o:\nOkotova 22, 2018 ena 5:40 Au na\nAu a raica eso na nomu yavu ena mataveilawa oqo ka au vakabauta ni veivakasalataki dina sara oqo na mataveilawa ni Initaneti! Maroroya tiko ena vakau .\nMalni e kaya o:\nEpereli 23, 2019 ena 1:28 Au na


The Fiji Times » Era vaqaqa lo se cava na vu ni kalougata\nEra vaqaqa lo se cava na vu ni kalougata\nNI QAI kida cake na mataka lailai ni siga Moniti e na macawa ga oqo era sa maqusa na lewe ni yavusa o Naduruvesi e na koro ko Rukua mai Beqa, e na nodra dui vakasaqara na nodra magiti na vei mataqali e na kana vata ni kena marautaki na kena vakararamataki yani na nodra matasawa e na vosa ni Kalou, ni oti oqo e rauta ni 175 na yabaki.\nE vakamacalataka o Isimeli Tone e dua na turaga yabaki 70 ka lewe ni mataqali o Saumua ni se qai donumaka vakadua na mataqali soqo vaka oqo me dua na mataqali e dua na nona lovo, kei na dua na kena magiti.\nO ira kece na mataqali oqo e oka kina na mataqali ko Naduruvesi, Levukana, Rukua, Saumua, Vaga kei na Matanivanua.\nKuria o Tone ni tekivu mai na gauna e se gone kina e sega ni bau sotava vakadua na mataqali vakasaqa ka a vakayacori e na siga oya.\nLevu na soqo e dau vakayacori e na neitou koro, kei mami dau solevaka tu ga ka dua ga na lovo ni koro, e kaya.\nIa, o koya oqo, e duidui taudua vei ira, de rairai baleta beka na kena cabe na lotu.\nKeimami a bosea sara ga vakoro me duidui na neimami vakasaqa e na soqo oqo, baleta na kalougata keimami sa mai donumaka tiko e na gauna oqo, e kaya.\nNa veimataqali kece e duidui na i coi era vakasaqara mai e na soqo e na siga Moniti me vakataka na ika e na kena veimataqali saqasaqa, na rourou vakamateni, na kari toa, na jovusui kei na kena veimataqali kakana tale eso.\nE vakamacalataka o Tone ni nodratou koro mai Rukua e liu kece e na veivakatorocaketaki e na veikoro e na yanuyanu ko Beqa.\nOya e oka kina na nodra cakava na nodra bai ni ua, na vakalivaliva ni nodra koro, na simede (footpath) e wavokita na loma ni koro, na kena duri na sitoa ni co-operative ka se cici tiko ga e na gauna oqo, na duru ni livaliva (street light) wavokita na koro ka kena i lutua na nona veivuke na matanitu e na kena vakadaberi na nodratou (solar) ka rawa ni waqa tu na livaliva e na loma ni 24 na auwa e na dua na siga.\nKuria o Tone ni ra dau vaqaqa lo tiko na lewe ni koro, se cava mada e kalougata tiko kina na nodratou koro.\nNa veigone vinaka kece era vuli mai kea era gole ki na vei Univesiti e na noda vanua ka so era sa vakaitutu levu tu e na noda matanitu e na gauna oqo.\nTomana ni yabaki sa oti e a qai gole yani kina e dua na nodratou i Talatala o Sepeti Cakacaka ka turaga ni Cuvu mai Nadroga, e qai lai vakaqaqa se na cava mada era kalougata tiko kina na lewe ni yavusa ko Naduruvesi, sa qai vakacilava vei ira ni a cabe talega e na nodratou matasawa na rarama ni vosa ni Kalou e na i ka 13 ni siga ni vula ko Evereli e na yabaki 1840.\nKaya o Tone na vuna sara ga oya era sa lokuca kina me ra sa na soqova e na veiyabaki na i ka 13 ni siga ni vula o Evereli, ka me i vakananumi tudei vei ira. E kaya ni oya e se qai kena i matai ka ra cakava ga na lewe ni yavusa o Naduruvesi.\nTomana ni vei yabaki e tarava oqo era sa na qai veisureti ena yanuyanu o Beqa kei na i Talatala ni veitikina me ra na mai tiko kina.\nNa kena i matai ni marautaki ni vakananumi oqo e keimami vinakata me keimami marautaka sara mada ga na lewe ni yavusa, e na kana ni solevu, kei na waivuvu ni vanua e na kena veta sara e cake.\nNi oti mai na vavavi e na siga oya e ra sa qai kau kece na magiti e na vale ni vanua ka ratou veiwaraki toka yani kina na kena turaga ni bera ni qai laki vakayacori na lotu e na tolu na kaloko e na yakavi.\nNa lotu e na siga oya e vakatabakidua sara ga ki na kena cabe na lotu e Rukua, e na kena vei vakamacala matailalai ka vakakina na vosa ni vakadre mai vei Tui Rukua kei na Tuirara Levu ni Wasewase.\nNi sa suka na lotu era sa qai mai dua tale na sere e na yasa ni vale ni vanua, e na vanua ka tiko kina na i vakananumi, dua na masu, qai mai tolu yani na kena kaila e na nodra marautaka na cabe ni lotu.\nOti ga oya era sa curu sara yani e vale ni vanua me laki vakayacori e dua na i sevuesvu, ni se bera ni vakayagataki yani na magiti.\nNa gauna ga era sa vakayagataka kina na magiti na sega ni gunu yaqona, era sa dui kauta na kedra na turaga, me laki biu rawa e vale, ka sa carubi talega na sigidrigi ka qai laki tara sara toka yani na naba lalai.\nTinia o Tone ni sa tu na nodratou vakanuinui nira marautaka na lewe ni Yavusa o Naduruvesi na soqo e na siga oya.


Vakarua 10 | iVolatabu ena Internet | Vakadewa ni Vuravura Vou\nCaka tale e rua na vatu raraba (1-11)\nKa e vinakata o Jiova (12-22)\nRerevaki Jiova, lomani koya (12)\n10 “E kaya vei au o Jiova ena gauna oya, ‘Mo taya e rua na vatu raraba me vaka ga na kena imatai,+ qai lako mai vei au ina ulunivanua, mo cakava tale ga e dua na nomu katokau. 2 Au na qai vola ena vatu raraba na vosa a laurai ena imatai ni vatu raraba o vorolaka, mo qai biuta ena loma ni kato.’ 3 Au mani cakava na katokau mai na kau akasia, au taya tale ga e rua na vatu raraba me vaka ga na kena imatai, au lako cake ina ulunivanua qai tu e ligaqu+ na vatu raraba ruarua. 4 E vola sara o koya ena vatu raraba na vosa a vola e liu,+ na iVunau e Tini,*+ a tukuna vei kemuni o Jiova mai na bukawaqa+ ena ulunivanua ena siga oni soqoni*+ vata mai kina, oti e qai solia vei au o Jiova. 5 Au vuki au siro sara mai na ulunivanua,+ au lai biuta na vatu raraba ena kato au a cakava qai biu tu ga kina me vaka e vakaroti au kina o Jiova. 6 “Era biubiu sara na Isireli mai Pieroci Pinei-yekani mera gole i Mosera. E mate qai bulu+ mai kea o Eroni, e qai tekivu veiqaravi vakabete na luvena o Eliesa me sosomitaki+ koya. 7 Mai kea era biubiu sara mera gole i Kutikota, mai Kutikota i Jotipaci,+ na vanua e drodro kina na veiuciwai.* 8 “Ena gauna oya e wasei ira na yavusa i Livai+ o Jiova mera kauta na kato ni veiyalayalati i Jiova,+ mera tu ena mata i Jiova nira veiqaravi vua, mera vosa veivakalougatataki tale ga ena yacana+ me vaka ga nikua. 9 Oya na vuna e sega kina ni dua na iwasewase se ivotavota i Livai vei ira na tacina. O Jiova ga e nona ivotavota, me vaka e tukuna vua o Jiova na nomu Kalou.+ 10 Au tiko ga ena ulunivanua me vaka au cakava ena imatai ni gauna, me 40 na siga 40 na bogi,+ e qai rogoci au o Jiova ena gauna tale ga oya.+ E sega ni via vakarusai iko o Jiova. 11 E qai tukuna vei au o Jiova, ‘Liu vei ira na tamata ni oni vakarau biubiu, mera lako yani qai lai taukena na vanua au bubuluitaka vei ira na tukadra meu solia vei ira.’+ 12 “Kemuni na Isireli, na cava tale e vinakata vei kemuni o Jiova na nomuni Kalou?+ Qo ga: moni rerevaki Jiova na nomuni Kalou,+ moni muria na nona sala kece,+ moni lomani koya, moni qaravi Jiova na nomuni Kalou ena lomamuni taucoko, kei na nomuni vinaka taucoko,*+ 13 ni muria na ivakaro i Jiova kei na nona lawa au vakarota vei kemuni nikua, moni vinaka kina.+ 14 Raica, e nei Jiova na nomu Kalou na lomalagi, na veilomalagi, na vuravura kei na ka kece e tu kina.+ 15 E dau volekati ira na tukamuni o Jiova qai lomani ira, e digitaki kemuni tale ga na nodra kawa+ mai na veimatatamata, me vaka nikua. 16 Ni vakasavasavataka* na lomamuni,+ ni kua tale ga ni vakadrecike.*+ 17 Ni o Jiova na nomuni Kalou e nodra Kalou na kalou,+ e nodra Turaga na turaga, e Kalou cecere, e qaqa, qai vakatubuqoroqoro, e sega ni vakaduiduitaka+ e dua, e sega tale ga ni ciqoma na veivaqumi. 18 E dau vakataulewa vakadodonu vua na gone e sega ni vakatamani* kei na yada,+ e lomani koya tale ga e tiko vulagi+ ni solia vua na kakana kei na isulu. 19 Moni lomani ira tale ga na tiko vulagi ni oni a tiko vulagi mai na vanua o Ijipita.+ 20 “Moni rerevaki Jiova na nomuni Kalou, moni qaravi+ koya, moni kabiti koya, moni bubului tale ga ena yacana. 21 O koya ga moni vakacaucautaka.+ O koya ga na nomuni Kalou e cakava taucoko ena vukumuni na veika lelevu qai vakatubuqoroqoro, a raica sara ga na matamuni.+ 22 Era lako sobu i Ijipita+ na tukamuni, era le 70, ia qo e vakavuna o Jiova na nomuni Kalou moni le levu sara me vaka na kalokalo ni lomalagi.+\n^ Ipe., “ciliva na kuli ni.”\n^ Ipe., “kua tale ni vakaukauataka na domomu.”


Ena Yaga na iVolatabu Nira Lomaocaoca na Tagane\nWILIKA ENA VOSA Afrikaans Aja Albanian American Sign Language Amharic Arabic Arabic (Lebanon) Armenian Azerbaijani Batak (Toba) Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitumbuka Cibemba Croatian Czech Danish Dutch Ecuadorian Sign Language English Estonian Faroese Finnish French Georgian German Greek Gun Haitian Creole Hausa Hebrew Hiligaynon Hindi Hindi (Roman) Hmong (White) Hungarian Iban Iloko Indonesian Isoko Italian Italian Sign Language Japanese Javanese Kabiye Kannada Kiluba Kinande Kinyarwanda Kirghiz Korean Korean Sign Language Kyangonde Lingala Lithuanian Malagasy Malay Malayalam Maya Mexican Sign Language Myanmar Ndebele (Zimbabwe) Nepali Norwegian Oromo Paraguayan Sign Language Persian Polish Portuguese (Brazil) Portuguese (Portugal) Punjabi Quichua (Imbabura) Rarotongan Romanian Russian Russian Sign Language Samoan Serbian (Cyrillic) Serbian (Roman) Shona Sidama Sinhala Slovak Slovenian Spanish Swahili Swedish Tagalog Tahitian Tatar Tetun Dili Thai Turkish Tzotzil Ukrainian Valencian Venezuelan Sign Language Vietnamese Welsh Xhosa Yoruba Zulu vakaViti\nNi dua e lomaocaoca o na rairai nanuma ni rere vakalevu, * e sega ni cakava rawa e dua na ka, qai wewenigusuna tu ga na ka e lomaleqataka.\nQori na ka era cakava eso ena gauna era lomaocaoca kina. Ia era kaya na dauvakadidike ni duatani na ka era cakava na tagane nira lomaocaoca. Kena ivakaraitaki, e kaya e dua na ripote, “e levu vei ira era na gunu alakaolo, se vakayagataka na wainimate gaga nira lomaocaoca. De dua eda nanuma nira sa gunu tiko vakasivia, ia eda sega ni kila nira lomaocaoca tiko. Ra qai vakaraitaka qori nira cudrucudru.”\nMacala ga ni duidui na sala era vakaraitaka kina na tagane nodra lomaocaoca. Ia e levu era vakila na leqa e vu mai ena lomaocaoca ena “iotioti ni veisiga qo e vakilai kina e levu na ka dredre.” (2 Timoci 3:1) Ia ena vukei iko vakacava na iVolatabu ke o dau lomaocaoca?\niVakasala Yaga ena iVolatabu me Baleta na Lomaocaoca\nE tu ena iVolatabu na ivakasala nuitaki ena vukei keda nida lomaocaoca. Qo e tolu na kena ivakaraitaki.\n1. “Kua vakadua ni lomaocaocataka na siga nimataka, ni siga nimataka e tu vata kei na kena lomaocaoca. Na siga kece sa dui tu ga na kena ca.”—Maciu 6:34.\nKena ibalebale: E ka vakavuku meda kua ni leqataka vakasivia na ka ena rairai yaco, se na ka ena rairai sega ni yaco ena gauna se bera mai. Levu na gauna e sega ni dau yaco na ka eda leqataka. Ia eso na gauna eda kidacala ga sa vinaka cake na ituvaki.\nTovolea qo: Vakasamataka lesu na gauna o nanuma kina ni na yaco na ka ca, ia e qai sega ni yaco. Oti dikeva na ka o lomaocaocataka tiko ena gauna qo, qai vakasamataka ena dua na leqa levu sara se sega.\n2. “E vagatara na kaukamea na kaukamea, e vaka kina na tamata ni vagatara na wekana.”—Vosa Vakaibalebale 27:17.\nKena ibalebale: Ke da ciqoma nodra veivuke eso tale, qori ena vukei keda meda vosota na lomaocaoca. De dua era na tukuna vei keda na ka e vukei ira mera vosota na lomaocaoca. Era na rawa tale ga ni vukei keda meda veisautaka noda ivakarau ni rai.\nTovolea qo: Vakasamataka e dua ena rawa ni yaga vei iko nona ivakasala. Kena ivakaraitaki, e dua nomu itokani a sotava tale ga na ituvaki va qori, qai tarogi koya eso na ka yaga e muria kei na ka e sega ni cakava.\n3. “Biuta vua na nomuni lomaocaoca kece, ni kauaitaki kemuni o koya.”—1 Pita 5:7.\nKena ibalebale: Na Kalou e kauaitaki ira vakalevu era rarawa tu. E vinakata meda masu vua, qai talaucaka na ka kece eda lomaleqataka tu.\nTovolea qo: Vola na ka kece e vakavuna tiko nomu lomaocaoca. Mo masulaka vua na Kalou, vakamacalataka nomu leqa kece, qai kerei koya me vukei iko.\nGauna ena Sega Tale Kina na Lomaocaoca\nLevu na ivakasala yaga e tu ena iVolatabu ena vukei keda meda vosota kina na lomaocaoca. E yalataka tale ga ni sa voleka sara na gauna eda na sega ni vakila tale kina na lomaocaoca me vaka eda vakila tiko qo. Ena rawati vakacava qori?\nNa Matanitu ni Kalou ena vakaotia na ka kece e vakavuna na lomaocaoca. (Vakatakila 21:4) Ni sa na veiliutaki eda na sega ni nanuma tale tiko na ka e vakavuna noda lomaocaoca nikua. Ena sega tale ga ni vakararawataki keda.—Aisea 65:17.\nE vinakata “na Kalou ni vakacegu” meda vakila qori ena gauna se bera mai. (Roma 16:20) E yalataka vei keda: “Au kila vinaka na ka au nanuma tiko me baleti kemuni, . . . na nanuma moni tiko vakacegu, moni kua ni rarawa, meu solia vei kemuni na inuinui kei na ka moni namaka ena gauna se bera mai.”—Jeremaia 29:11.\n^ para. 1 Na vosa “lomaocaoca” ena ulutaga qo, e sega ni dusia e dua e tauvimate bibi. Ia e vakaibalebaletaka ga na nona lomaleqa se lomaocaocataka e dua nona bula e veisiga. O ira era tauvimate era rawa ni kerea nodra veivuke na vuniwai.—Luke 5:31.\nE rawa ni yaga eso na ka e lomaocaocataki, ia eso e rawa ni veivakaleqai. O rawa ni vosota vakacava?\nKua ni Lomaocaoca\nE sega ga i tukuna o Jisu meda kua ni lomaocaoca, e vakaraitaka tale ga na sala meda vakayacora kina.\nSala Mo Qarauna Kina na Ka o Lomaleqataka\nNa vakatutu kei na tikinivolatabu cava ena vukei iko mo kua ni lomaleqa?\nRawa ni Vukei Iko na iVolatabu Mo Biuta na Wainimate Gaga\nQo e va na yavu vakaivolatabu e rawa ni vukei iko.\niMeli iMeli Ena Yaga Vakacava na iVolatabu Nira Lomaocaoca na Tagane?\nijwbt wase 14


Tu Vakarau na Kalou me ‘Vosota’ Noda Cala | Toro Voleka\nWILIKA ENA VOSA Afrikaans Albanian Amharic Arabic Armenian Aymara Baoule Bengali Bicol Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Chiyao Croatian Czech Danish Dutch English Estonian Ewe Finnish French Ga Georgian German Greek Haitian Creole Hausa Hiligaynon Hindi Hiri Motu Hungarian Icelandic Igbo Iloko Indonesian Italian Japanese Kannada Kikongo Kikuyu Kiluba Kinyarwanda Kirghiz Kirundi Kisonge Kongo Korean Krio Kwanyama Latvian Lingala Lithuanian Luganda Luo Macedonian Malagasy Malay Malayalam Maltese Myanmar Ndebele (Zimbabwe) Ndonga Niuean Norwegian Oromo Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Rarotongan Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Slovak Slovenian Solomon Islands Pidgin Spanish Sranantongo Swahili Swedish Tagalog Tahitian Tamil Telugu Thai Tigrinya Tiv Tok Pisin Tongan Tshiluba Tsonga Turkish Twi Ukrainian Uruund Venda Vietnamese Wolaita Xhosa Yoruba Zulu vakaViti\n1-3. (a) Na icolacola cava a bikai koya voli na daunisame o Tevita? Ia, a qai vakacegui vakacava na lomana? (b) Nida cakava e dua na ka ca, na icolacola cava e rawa ni bikai keda voli? Ia, na cava e vakadeitaka vei keda o Jiova?\n“SA UASIVIA cake na uluqu na noqu caka ca,” e vola na daunisame o Tevita. “Me vaka nai colacola bibi ka’u sa sega ni colata rawa. Au sa malumalumu ka musulaki sara.” (Same 38:4, 8) E kila vinaka o Tevita na lomabibi ena vakila voli e dua ke ca tiko nona lewaeloma. Ia, a kunea na vakacegu. E kila o koya ni cata o Jiova na ivalavala ca, ia e sega ga ni cati koya e ivalavala ca kevaka e veivutuni dina, qai saumaki mai na sala ca e sa muria tiko. E kaya o Tevita ena nona vakabauta dei tu ni o Jiova e dau vosoti ira era veivutuni: “O kemuni Jiova, . . . oni sa dau veivosoti.”—Same 86:5, NW.\n2 E rawa tale ga ni vakaleqai keda voli noda lewaeloma kevaka eda cakava e dua na ka ca. Oqo e dodonu me uqeti keda meda vakavinakataka vakatotolo na keda ituvaki. Ia, e rawa ni vakavuleqa ke vakayalolailaitaki keda tale vakasivia na noda cala. E rawa nida nanuma ni sa na sega ni rawa ni vosoti keda o Jiova, veitalia mada ga kevaka eda sa veivutuni. Ke da “luvuci” ena yalolailai ena vuku ni noda ivalavala ca, ena rawa ni saga o Setani meda soro, meda nanuma ni sega na beteda ena mata i Jiova, ni sega ni kilikili meda qaravi koya.—2 Korinica 2:5-11.\n3 E vaka beka oya nona raici keda o Jiova? Sega sara! Na veivosoti e dua vei ira na tiki ni loloma levu ni Kalou. E vakaraitaka ena nona Vosa ni kevaka eda veivutuni dina mai vu ni lomada, ena tu vakarau me vosoti keda. (Vosa Vakaibalebale 28:13) Meda raica mada oqo na vuna kei na sala e dau veivosoti kina o Jiova, me dei kina vei keda ni nona veivosoti e sega ni ka dredre.\nVuna e “Dau Veivosoti” Kina o Jiova\n4. Na cava e nanuma o Jiova me baleta na keda ituvaki? E lai tara vakacava oqo na ka e cakava se namaka vei keda?\n4 E kila o Jiova nida tamata ga. E kaya na Same 103:14: “Ni sa kila ko koya na nodai bulibuli; sa nanuma ga ni da sa kuvu-ni-soso.” E matata vakasigalevu tu vua nida buli ga mai na kuvunisoso, eda na dau baleca, e tu tale ga na noda malumalumu nida tamata ivalavala ca. Ni tukuni ni kila “na nodai bulibuli,” eda lai nanuma lesu kina na nona vakatauvatani Jiova na iVolatabu kei na dua na dautuli kuro, o keda na kuro qele. * (Jeremaia 18:2-6) Na ka e cakava se namaka vei keda o koya na Dautulikuro Levu e vakatau sara ga ena keda ituvaki ivalavala ca, kei na noda ciqoma nona veidusimaki se sega.\n5. E vakamacalataki vakacava ena Roma na kaukaua ni idre ni ivalavala ca?\n5 E kila vinaka o Jiova na veika e rawa ni cakava na ivalavala ca. E vakaraitaka na nona Vosa ni ivalavala ca e dua na ka kaukaua e sa vesuka tu na kawatamata. E vakacava sara mada na kaukaua ni ivesu oqo? E vakamacalataka o Paula ena nona ivola vei ira mai Roma: Eda sa tiko ena “ruku ni kaukauwa ni i valavala ca,” me vaka ga na nodra tiko na sotia ena ruku i koya nodra kavetani (Roma 3:9, VV); e “liutaka” na tamata na ivalavala ca me vaka e dua na tui (Roma 5:21, NW); e ‘tu ena lomada,’ se ‘tiko ena veitikida’ (Roma 7:17, 20); na kena “lawa” e cakacaka tiko e yagoda ena veigauna kece, e via lewa sara ga na noda bula. (Roma 7:23, 25, VV) Io, e kaukaua dina na idre ni ivalavala ca ena yagoda malumalumu oqo!—Roma 7:21, 24.\n6, 7. (a) Na cava na rai i Jiova me baleti ira e mositi ira na ca era cakava ra qai vakasaqara yani na nona yalololoma? (b) Na cava meda kua kina ni nanuma ni yalololoma ni Kalou e ulubale meda caka ca tiko ga kina?\n6 Ia, e kila o Jiova ni na sega ni rawa ni taucoko sara na noda talairawarawa, veitalia ke mani vakacava sara na noda sasaga. E vakaraitaka vakayalololoma ni na vosoti keda kevaka eda kerea na nona yalololoma ena yalo dina ni veivutuni. E kaya na Same 51:17: “Ai soro vua na Kalou na yalo sa raramusumusu; a yalo sa ramusu, ka bibivoro, ko ni na sega ni cata, na Kalou.” O Jiova ena sega vakadua ni cata e dua e “ramusu ka bibivoro” na yalona ni mositi koya na ka ca e cakava.\n7 Kena ibalebale beka oqo ni rawa nida vakaulubaletaka na yalololoma ni Kalou, kei na keda ituvaki ivalavala ca meda valavala ca tiko ga kina? Sega sara! E sega ni rawa nida vakayagataka na iulubale oqo vei Jiova. E tiko na iyalayala ni nona yalololoma. Ena sega sara ni vosoti ira era ivalavala ca nakita, ra qai sega ni vakaraitaka vakalailai na veivutuni. (Iperiu 10:26) Ena yasana kadua, e tu vakarau me vosoti ira e mosi na yalodra ena ka ca era cakava.. Meda dikeva mada oqo e so na vosa totoka e vakayagataki me vakamacalataki kina na tiki ni loloma oqo i Jiova, na veivosoti.\nE Vakacava na Levu ni Veivosoti i Jiova?\n8. Na cava e cakava o Jiova ena noda ivalavala ca? O koya gona, meda vakanuinui ga vei cei, ena vuku ni cava?\n8 E kaya o Tevita ena nona sa veivutuni: “Au a vakatusa vei kemuni na noqu caka cala, ia ka’u sa sega ni vunia na noqui valavala ca. . . . Ia ko ni sa qai kauta tani na kena ca ni noqui valavala ca.” (Same 32:5) O koya gona, e kauta tani o Jiova na ivalavala ca i Tevita. Sega ni vakabekataki ni na vakacegui Tevita sara ga, vakauasivi ni lomabibitaka voli na nona cala. (Same 32:3) E dodonu meda nuitaki Jiova tale ga ni o koya ga ena kauta tani na nodra ivalavala ca o ira era qara na nona yalololoma ena yavu ni nodra vakabauta na ivoli e vakarautaka o Jisu.—Maciu 20:28.\n9. E vakacava na yawa ni vanua e dau kauta kina o Jiova na noda ivalavala ca?\n9 E vakayagataka o Tevita e dua tale na ivakatautauvata me vakamatatataka kina na veivosoti i Jiova: “Me vaka na kena yawa na vanua e cadra kina na siga ki na vanua sa dromu kina na siga, sa vakayawataka vakakina vei keda ko koya na nodai valavala ca.” (Same 103:12, neitou na matanivola kala.) E vakacava na veiyawaki ni vanua e cadra mai kina na siga me yaco ina vanua e dromu kina na siga? E rawa nida kaya ni vanua e cadra kina na siga kei na vanua e dromu kina erau vanua veiyawaki duadua, erau sega ni rawa ni sota vakadua na vanua e rua oqo. E kaya e dua na vuku ni iVolatabu ni vosa oqo e vakaibalebaletaka “e rua na ka erau sa veiyawaki sara ga; erau vanua veiyawaki duadua meda bau vakasamataka.” E vakaraitaka vei keda na vosa uqeti i Tevita ni gauna e veivosoti kina o Jiova, e dau kauta laivi vakayawa sara ga vei keda na noda ivalavala ca.\n“Na nomudoui valavala ca, sa na vulavula me vaka na uca-vulavula”\n10. Ni vosota o Jiova na noda ivalavala ca, na cava meda kua ni nanuma kina ni sa na takavi keda tu ga na ca ni noda ivalavala oqori ena vo ni noda bula?\n10 O sa bau tovolea mo savata laivi e dua na duka e kabita dei sara toka ga na nomu isulu vulavula. O solia beka kina nomu vinaka kece, ia sa sega ga ni taqusi taucoko na duka. Ia, dikeva se dau vakacava na veivosoti i Jiova: “Ke sa vaka na ka kulakula na nomudoui valavala ca, sa na vulavula me vaka na uca-vulavula; ke sa damuvakula sa na vaka na vutika ni sipi.” (Aisea 1:18, neitou na matanivola kala.) Na vosa “kulakula” e vakaibalebaletaka na roka damudamu serau. * Na isulu “damuvakula” e dau damu buto ni toni ena kena iboro. (Neumi 2:3) E sega ni rawa vakadua nida kauta laivi na ivalavala ca e takavi keda tu ena noda sasaga ga. Ia, o Jiova e rawa ni taura na ivalavala ca e damuvakula qai vakavulavulataka me vaka na uca vulavula se vutika ni sipi. Ni vosota o Jiova na noda ivalavala ca, e sega tale ni gadrevi meda leqataka voli noda ivalavala ca oqori ena vo ni noda bula.\n11. Na vakasama cava e tukuni kina ni o Jiova e biuta i dakuna na noda ivalavala ca?\n11 Ena dua na sere ni vakavinavinaka a lagata vei Jiova o Esekaia ni sa vakabulai mai na dua na mate bibi sara, a kaya kina: “Ni kemuni sa biuta ki dakumuni na noqui valavala ca kecega.” (Aisea 38:17, neitou na matanivola kala.) Na kena itukutukuni e ke e vaka tiko me taura mai na ivalavala ca i koya e veivutuni o Jiova, qai biuta i dakuna ena nona sega tale ni via kauaitaka se raica. E so era kaya ni rawa ni biu vaka oqo na tikinivolatabu oqo: “Oni sega ni okata na noqu ivalavala ca.” Sega li ni veivakacegui oqo?\n12. E vakaraitaka vakacava na parofita o Maika ni gauna e veivosoti kina o Jiova, e kauta laivi sara ga vakadua na noda ivalavala ca?\n12 E vakaraitaka na parofita o Maika na nona nuidei ni na vosoti ira nona tamata veivutuni o Jiova, qai vakalesui ira ena nodra vanua ena nona vola: “O cei na Kalou me tautauvata kei kemuni, . . . sa buluta na nodra talaidredre na kena vo ni nonai votavota? . . . ko ni na biuta ki na wasa titobu na nodrai valavala ca kecega.” (Maika 7:18, 19, neitou na matanivola kala.) E macala ni na vakayaloqaqataki ira sara ga na bula ena gauna oya na veivosa oqo. Ke dua na ka e biu “ki na wasa titobu,” ena rawarawa beka na kena lai kau lesu mai? E macala gona mai na vosa i Maika ni gauna e veivosoti kina o Jiova, e kauta laivi sara ga vakadua na noda ivalavala ca.\n13. Na cava na ibalebale ni vosa i Jisu, “Ni bokoca mada na neimami dinau”?\n13 A vakayagataka o Jisu na vosa vakatautauvata me baleta e dua e dinau kei koya e soli dinau me vakamatatataka kina na veivosoti i Jiova. (Maciu 18:23-25) E uqeti keda tale ga meda masuta: “Ni bokoca mada na neimami i valavala ca [se, “dinau,” NW].” (Maciu 6:12, VV) E vakatauvatana tiko i ke o Jisu na ivalavala ca kei na dinau. (Luke 11:4, NW) Nida ivalavala ca, e vaka nida dinau vei Jiova. E kaya e dua na ivola me baleta na vosa vakirisi e vakadewataki me “bokoca”: “Meda laiva ga, biuta, kua ni taroga tale na dinau.” Ni veivosoti gona o Jiova, e vaka tiko ni sa bokoca na dinau a dodonu meda sauma. Oqo e dodonu mera vakacegui kina o ira era ivalavala ca ia era sa veivutuni. Ena sega vakadua ni taroga tale o Jiova na dinau e sa bokoca oti!—Same 32:1, 2.\n14. Ni tukuni me ‘bokoci na nomudou ivalavala ca,’ na cava e rawa nida vakasamataka?\n14 E vakamacalataki tale ga ena Cakacaka 3:19 na veivosoti i Jiova: “Mo dou qai veivutuni ka saumaki mai, me bokoci kina na nomudoui valavala ca.” (Neitou na matanivola kala.) Ena vosa vakirisi, na “bokoci” e rawa ni kena ibalebale na “quwa, . . . qusia se vakarusa.” Era kaya e so na dauvakamacala ni tikinivolatabu oqo e baleta tiko na boko ni volavola. Ena sala cava? Na iqi era dau vakayagataka ena gauna oya e caka mai na qilaiso, drega ni kau, kei na wai. Ni volavola oti o koya e volavola, e dau taura sara mai na isulu suasua me quwa tani kina na ka a vola. Oqo e vakatakarakarataka vinaka sara ga na yalololoma i Jiova. Ni vosota o koya noda ivalavala ca, e vaka sara ga e taura mai na tikinisulu qai quwa laivi.\nE vinakata o Jiova meda kila ni “dau veivosoti”\n15. Na cava e vinakata o Jiova meda kila me baleti koya?\n15 Nida vakasamataki ira na vosa vakatautauvata oqo, e dua ga na ka e matata vei keda: E vinakata o Jiova meda kila ni tu vakarau o koya me vosota na noda ivalavala ca kevaka e raica nida veivutuni dina! Meda kua ni nanuma ni na lai kauta tale tiko mai o Jiova na noda cala eda sa vakanadakuya. E vakadinadinataki oqo ena dua tale na ka e vakatakila na iVolatabu me baleta na yalololoma levu i Jiova: Ni sa veivosoti, ena guilecava tale ga.\n“Na Nodrai Valavala Ca Ka’u na Sega ni Nanuma Tale”\n16, 17. Ni kaya na iVolatabu ni guilecava o Jiova na noda ivalavala ca, na cava e kena ibalebale, na cava e vaka kina oqo nomu isaunitaro?\n16 E yalataka o Jiova vei ira era okati ena veiyalayalati vou: “Ni’u na bokoca na nodra caka cala, ia na nodrai valavala ca ka’u na sega ni nanuma tale.” (Jeremaia 31:34) Kena ibalebale beka oqo ni gauna e veivosoti kina o Jiova, sa na sega ni rawa ni nanuma tale na ka a yaco? E sega. E volatukutukutaka tu na iVolatabu na nodra ivalavala ca e levu e sa vosoti ira o Jiova, wili kina na ivalavala ca i Tevita. (2 Samuela 11:1-17; 12:13) Se kila vinaka tu ga o Jiova na ka era a cakava. Na nodra ivalavala ca vaka kina na nodra veivutuni kei na nona vosoti ira na Kalou, e volatukutukutaki tu me ka ni vuli vei keda. (Roma 15:4) Na cava ga e vakaibalebaletaka na iVolatabu ni kaya ni o Jiova e sega ni “nanuma” tale na nodra ivalavala ca na sa vosoti?\n17 Na vosa vakaiperiu e vakadewataki e ke me “nanuma” e sega ni vakaibalebaletaki ena kena vakasamataki lesu ga. Na ivola na Theological Wordbook of the Old Testament e kaya ni “okati kina na nona vakayacora sara ga na Kalou e dua na ka.” Kevaka gona me “nanuma” o koya na ivalavala ca, e kena ibalebale ni na sauma se cakava sara ga kina e dua na ka. (Osea 9:9) Ia, ni kaya na Kalou “na nodrai valavala ca ka’u na sega ni nanuma tale,” e vakadeitaka tiko kina vei keda ni kevaka e sa vosoti ira na ivalavala ca era veivutuni, ena sega ni kauta lesu mai na nodra cala oya me qai totogitaki ira kina ena dua tale ga na gauna. (Isikeli 18:21, 22) Na nona guilecava gona e kena ibalebale ga ni na sega ni ceuta tale mai se kauta tale mai me mai veitotogitaki tiko kina. E veivakacegui dina meda kila, ni noda Kalou e dau vosota noda cala, e guilecava tale ga!\nVakacava na iSau ni iValavala Ca?\n18. Na nona vosoti e dua e sega ni kena ibalebale ni sa na sega ni sauti koya na ca ni nona ivalavala. Ena vuku ni cava?\n18 Me vaka ni dau veivosoti o Jiova, e kena ibalebale beka ni o koya e valavala ca ena sega ni lauti koya na suinikena? Sega sara. Sega ni rawa nida valavala ca meda qai nanuma ni na sega ni sauti keda na noda ivalavala. E vola o Paula: “Na ka kecega sa kaburaka na tamata ena tamusuka talega ko ya.” (Kalatia 6:7) Ena rawa ni sauti keda na veika ca eda cakava. Ia, meda kua ni nanuma ni sa vosoti keda mada o Jiova, oqo e sa totogitaki keda tale tiko. Ni yaco e dua na leqa, me kua ni nanuma e dua na lotu Vakarisito, ‘Sa rairai totogitaki au tiko o Jiova ena dua na noqu cala makawa.’ (Jemesa 1:13) Ena yasana kadua, e sega ni taqomaki keda o Jiova mai na ka ca ena rawa ni yacovi keda ena vuku ni ka ca eda cakava. Na veisere, bukete e sala, mate ca ni veiyacovi, yali ni veivakabauti kei na veidokai—era ka rarawataki kece oqo, ia e rawa ni yaco vua e dua me isau ni nona ivalavala. Nanuma ni a sega ni taqomaki Tevita o Jiova mai na veika rarawataki a qai sotava ena vuku ni ka e cakava vei Uraia kei na nona valavala ca kei Pacisepa, dina ga ni sa vosoti koya.—2 Samuela 12:9-12.\n19-21. (a) E yaga vakacava na lawa e volai ena Vunau ni Soro 6:1-7 vei koya e caka vua na ka ca kei koya e cakava na ka ca? (b) Ke ra vakaleqai na tani ena cala eda cakava, na cava meda cakava me qai vosoti keda kina o Jiova?\n19 E rawa beka ni levu tale na ka e namaki vei keda ena vuku ni noda cala, vakauasivi ke ra vakaleqai na tani ena ka eda cakava. Dikeva me kena ivakaraitaki na itukutuku ena Vunau ni Soro wase 6. E vakamacalataka na Lawa i Mosese e dua na ituvaki me vaka beka na nona cala bibi e dua ena nona kovea vakaukaua na iyau ni kainona, lawakitaki koya, se dabui koya. Mani bubuluilasu o koya e cala qai kaya ni sega ni cakava. Sa na sega ni caka rawa e dua na ka ni dua ga na ivakadinadina. Ia, e muri sa qai tukutuku o koya e cala ni sa ca tiko ga na nona lewaeloma. Me rawa ni vosoti koya na Kalou, e dodonu me cakava e tolu tale na ka: vakasuka na ka a taura, sauma e dua na itotogi vei koya e butakoci me rauta ni 20 na pasede ni isau ni ka a tauri vakatawadodonu, vakarautaka tale ga e dua na sipi tagane me nona isoro vei Jiova. Sa qai kaya na lawa: “Ena qai sorovaki koya na bete e na mata i Jiova: ena sega kina ni cudruvi [se, “sa na qai vosoti,” NW] e na dua na ka sa cala kina.”—Vunau ni Soro 6:1-7.\n20 Na lawa oqo e isolisoli vakayalololoma dina ni Kalou. E yaga vei koya a butakoci, ni vakasukai vua na ka a tauri, ena lomavakacegu tale ga ni sa vakatutusa o koya e cala. Ia, ena gauna vata oya, e yaga na lawa vei koya e sa qai uqeti koya na ca ni nona lewaeloma me tukutuku. Baleta kevaka a sega ni tukutuku, ena sega ni vosoti koya na Kalou.\n21 Eda sega ni vakarurugi ena Lawa a soli vei Mosese, ia na Lawa oqo eda kila rawa kina na vakarau ni vakasama i Jiova, okati e ke na ka e baleta na veivosoti. (Kolosa 2:13, 14) Ke vakacudrui ira na tani na ka eda cakava, ena marau na Kalou nida solia noda vinaka kece meda veivakameautaki. (Maciu 5:23, 24) Ena rawa ni okati e ke na noda sega ni cakitaka na cala eda cakava, noda tusanaka noda cala, kei na noda kere veivosoti sara ga vei koya eda cala vua. Oti oya sa na qai rawa nida kere veivosoti vei Jiova ena yavu ni ivoli i Jisu, da qai nuidei ni na vosoti keda na Kalou.—Iperiu 10:21, 22.\n22. Na cava ena rawa ni salavata mai kei na veivosoti i Jiova?\n22 Me vaka ga ena cakava e dua na itubutubu dauloloma, ena vosoti keda o Jiova, ia ena vakavulici keda tale ga. (Vosa Vakaibalebale 3:11, 12) Ena rawa ni cegu mai na nona veiqaravi e dua na qase ni ivavakoso vakarisito, vaka kina o koya e dauveiqaravi vakaitalatala, se dua e veiqaravi vakatabakidua. Ena mosi beka vua ni kau tani vua e so na itavi a dau vakamareqeta. Ia, na tau ni veivakavulici vaka oqo e sega ni kena ibalebale ni sega ni vosoti keda o Jiova. Meda nanuma tiko ni nona dau vakavulici keda o Jiova e ivakadinadina ni nona lomani keda. Ena yaga vei keda meda ciqoma nona veivakavulici, da muria sara.—Iperiu 12:5-11.\n23. Na cava meda kua ni nanuma kina ni sa sega ni rawa ni yalololoma vei keda o Jiova? Na cava meda vakatotomuri Jiova kina ena nona dau veivosoti?\n23 E veivakacegui dina meda kila ni “dau veivosoti” na noda Kalou! Se mani vakacava na cala eda cakava, meda kua vakadua ni nanuma ni sa na sega ni rawa ni yalololoma vei keda o Jiova. Ke da veivutuni dina, da saga sara ena kena totolo duadua meda vakadodonutaka na ka ca eda a cakava, da qai masuta na veivosoti i Jiova ena yavu ni dra i Jisu, sa na qai rawa nida nuidei ni na vosoti keda. (1 Joni 1:9) Meda saga mada ga meda ucui koya ena noda dau veivosoti. Baleta, kevaka e sa rawa ni vosoti keda vakayalololoma o Jiova, na Kalou e sega ni dua na nona ivalavala ca, sa na qai bibi sara meda saga o keda na tamata ivalavala ca meda dau veivosoti!\n^ para. 4 Na vosa vakaiperiu e vakadewataki me ‘keda ibulibuli’ e dau taurivaki tale ga ena kuro qele e dau bulia e dua na dautulituli.—Aisea 29:16.\n^ para. 10 E kaya e dua na kenadau ni isulu kulakula, “e dau kabi dei sara ga na rokana. E dredre ni siawa, veitalia ke lutuma na tegu, tauca na uca, sava, se mani vakayagataki sara vakadede.”\n2 Veigauna 33:1-13 Na cava e vosoti Manasa kina o Jiova? Na cava eda vulica e ke me baleta nona yalololoma?\nMaciu 6:12, 14, 15 Na cava meda dau veivosoti kina?\nLuke 15:11-32 Na cava eda vulica ena italanoa lekaleka oqo me baleta na dau veivosoti i Jiova? Na cava na nomu rai?\n2 Korinica 7:8-11 Na cava meda cakava me qai rawa ni vosoti keda kina na Kalou?\niMeli iMeli Kalou e “Dau Veivosoti”


Cakamana i Jisu e Kapenaumi | Bula i Jisu\nCakamana i Jisu e Kapenaumi\nMACIU 8:14-17 MARIKA 1:21-34 LUKE 4:31-41\nVAKASAVA O JISU NA TIMONI\nVAKABULAI NA TINAI WATI PITA\nSa sureta o Jisu e va na tisaipeli—o Pita, Adriu, Jemesa, kei Joni me ratou gonedau ni tamata. Eratou gole kece ena Siga ni Vakacecegu ina valenilotu e Kapenaumi. E veivakavulici sara e kea o Jisu ra qai kurabuitaka na lewenivanua na iwalewale ni nona veivakavulici. E vakayacora qori me vaka e tu vua na lewa, e sega ni vakataki ira na vunivola.\nE tiko tale ga ena Siga ni Vakacecegu qori e dua na tagane e curumi timoni. E kailavaka na turaga qori e valenilotu: “Me icavai vei keimami nomu lako mai, Jisu na kai Nasareci? O mai vakarusai keimami? Au kilai iko vinaka, o iko na Yalosavasava ni Kalou!” E cudruva na timoni o Jisu ni kaya: “Galu, lako tani vua!”—Marika 1:24, 25.\nE bitalaka ina qele na tagane ya na timoni qai kaila ena domona taucoko. Oti sa qai lako tani vua na timoni, “e sega ga ni vakamavoataki koya.” (Luke 4:35) Era kurabui kece na tu e yasana ena valenilotu! Era taroga: “Na cava qo? . . . E vakaroti ira mada ga na yalo velavela ra qai talairawarawa vua.” (Marika 1:27) Sega ni bera sa robota na yasayasa taucoko o Kalili na irogorogo ni ka vakatubuqoroqoro qori.\nEratou biuta na valenilotu o Jisu kei na nona tisaipeli me ratou gole ina vale i Saimoni se o Pita. E davo bibi tiko e keri na tinai wati Pita ni katakata sivia na yagona, ratou mani kerei Jisu me vukei koya. E lai tu volekati koya o Jisu, taura na ligana qai vakaduri koya. Ni oti ga nona katakata, sa vakarautaka tale na kedratou kakana o Jisu kei na nona tisaipeli.\nEna yakavi, era kau yani ina vale i Pita na lewe ni veivanua era tauvimate. Era kumuni e matanivale na lewenikoro kece nira vinakata mera vakabulai. “Era qai kau yani vua na lewenivanua e tauvi ira na veimataqali mate. E tabaki ira kece e ligana, ra mani vakabulai.” (Luke 4:40) Se mani mate cava e tauvi ira, e vukei ira o Jisu me vaka ga e parofisaitaki. (Aisea 53:4) E vakabulai ira mada ga na curumi yalo velavela. Nira lako tani na timoni e curumi ira tu e levu, era kacivaka: “O iko na Luve ni Kalou.” (Luke 4:41) E vunauci ira o Jisu qai sega ni vakatara mera vosa. Era kila na timoni ni o Jisu na Karisito, e sega tale ga ni vinakata me vakarairai nodra qarava na Kalou dina na timoni.\nCURUMI YALO VELAVELA\nNi curumi timoni e dua, e dau sotava e levu na ka rarawa. (Maciu 17:14-18) Ia ni lako tani vua na timoni, sa na vinaka tale na nona vakasama kei na yagona me vaka ga e liu. E dau vakayagataka o Jisu na kaukaua e tu vua me vakasavi ira kina na timoni ena veivuke ni yalo tabu ni Kalou.—Luke 8:39; 11:20.\nNa cava e yaco ena valenilotu e Kapenaumi ena Siga ni Vakacecegu?\nE lako e vei o Jisu ni biuta na valenilotu? Na cava e vakayacora e kea?\nCava era cakava na lewenikoro nira raica na veivakabulai i Jisu?\niMeli iMeli Cakamana i Jisu e Kapenaumi\njy wase 23 t. 60-61


1, 2. Na cava eso na ka eda dau taroga?\nE DAU levu nodra taro na gone. Ke o vakamacalataka vei ira e dua na ka, era na taroga, ‘Baleta?’ Ni o saga mo sauma nodra taro, era na rairai taroga tale, ‘Ia baleta?’\n2 E dau tiko kece noda taro se da mani gone se qase. Eda na rairai taroga na cava meda kania, cava meda tokara, se volia. De dua eda dau vakataroga tale ga eso na ka bibi me baleta na bula kei na gauna se bera mai. Ke sega ni vakacegui keda na isau ni noda vakatataro, e rawa sara ga nida soro na vaqaqara.\n3. Cava era nanuma kina e levu ni na sega ni saumi na veika bibi era dau taroga?\n3 Vakacava e saumi ena iVolatabu na veika bibi eda dau taroga? Eso era vakabauta ni dina qori, ia era nanuma ni sa rui dredre me kilai na iVolatabu. De dua era nanuma nira kila ga na isaunitaro na qasenivuli, bete se italatala. Eso tale era madua na kaya nira sega ni kila na isaunitaro. Ia na cava o nanuma?\n4, 5. Na cava eso na ka bibi o dau taroga? Na cava mo vaqara tiko ga kina na kena isau?\n4 De dua o na via kila na isau ni taro va qo: Cava na inaki ni noqu bula? Cava ena yaco ena gauna au mate kina? Cava meu kila me baleta na Kalou? A kaya na qasenivuli rogo o Jisu: “Kerekere tiko ga, ena qai soli vei kemudou, vaqaqara tiko ga, dou na qai kunea, tukituki tiko ga, ena qai dolavi vei kemudou.” (Maciu 7:7) Kua sara ni soro, vaqaqara tiko ga mo rawa ni kunea na isau dodonu ni nomu taro.\n5 Io, ke o “vaqaqara tiko ga,” ena saumi ena iVolatabu nomu vakatataro. (Vosa Vakaibalebale 2:1-5) E sega ni dredre na isaunitaro o na kunea e kea. Ena vakamarautaki iko ena gauna qo na ka o vulica, o rawa ni marautaka tale ga na bula totoka ena gauna se bera mai. Meda veivosakitaka mada e dua na taro e sega tu ni matata vei ira e levu.\nE KAUAITAKI KEDA NA KALOU?\n6. Na cava era nanuma kina eso ni sega ni kauaitaki ira na Kalou?\n6 Levu era nanuma ni sega ni kauaitaki keda na Kalou. Era vakabauta ni na sega ni va tu qo na ituvaki kei vuravura ke kauaitaki keda dina na Kalou! E yaco tu e veiyasa i vuravura na ivalu, veicati, kei na bula vakaloloma. Levu era tauvimate, rarawa, ra qai mate. Era veinanuyaka kina eso, ‘Ke kauaitaki keda na Kalou, cava e sega ni muduka kina na veika rarawa?’\n7. (a) Era vakavuna vakacava na iliuliu ni lotu nodra vakabauta e levu ni sega ni veikauaitaki na Kalou? (b) Eda vakadeitaka vakacava ni sega ni vakavuna na Kalou na veika ca?\n7 O ira sara ga na iliuliu ni lotu era vakavuna ena so na gauna nodra vakabauta na lewenivanua ni sega ni veikauaitaki na Kalou. Ni yaco na veika vakaloloma, era dau kaya ni inaki ni Kalou se ni vinakata o koya me yaco qori. Nira tukuna qori, era sa beitaka sara tiko ga na Kalou. Ia e kaya na iVolatabu ni sega ni vakavuna na veika ca na Kalou. E sega ni vakatovolea na Kalou e dua ena veika ca, e tukuni qori ena Jemesa 1:13: “Ni vakatovolei e dua me kua ni kaya: ‘E vakatovolei au na Kalou.’ Ni sega ni vakatovolei rawa na Kalou ena ka ca, e sega tale ga ni vakatovolea e dua o koya.” E se sega ni muduka na Kalou na veika ca, ia sega ni kena ibalebale qori ni vakavuna mera yaco. (Wilika Jope 34:10-12.) Meda raica mada e dua na kena ivakaraitaki.\n8, 9. Na cava me kua ni beitaki kina na Kalou ena leqa eda sotava? Tukuna na kena ivakaraitaki.\n8 Vakasamataka mada e dua na cauravou e se tiko voli ga kei rau na nona itubutubu e vale. Dua na ka nona lomani koya o tamana, e vakavulici koya tale ga me dau vakatulewa vinaka. Toso na gauna, e talaidredre vei tamana o cauravou qai biubiu mai vale. E lai cakava na veika ca qai sotava kina na leqa. Vakacava o na beitaki tama ni sega ni tarova nona biubiu o luvena? Sega! (Luke 15:11-13) Me vaka ga na tama ya, na Kalou e sega tale ga ni tarovi ira era vakatulewataka mera talaidredre ra qai cakava na ka ca. Ni yaco gona e dua na ka ca, meda kua ni nanuma ni vakavuna na Kalou. E sega ni dodonu me beitaki na Kalou.\n9 E tiko na vuna vinaka e vakalaiva kina na Kalou me se yaco tiko na veika ca. O na qai vulica ena Wase 11 na ka e kaya na iVolatabu ena tikina qori. Ia dua na ka mo vakadeitaka, e lomani keda na Kalou qai sega ni vakavuna na leqa eda sotava. O koya duadua ga e rawa ni vakaotia qori.—Aisea 33:2.\n10. Na cava eda nuidei kina ni na vakaotia kece na Kalou na ka ca?\n10 E savasava na Kalou. (Aisea 6:3) Na ka kece e cakava e sega ni vakamelei rawa, e savasava, qai vinaka. Eda rawa gona ni nuitaki koya. E sega ni rawa ni tukuni qori me baleti keda na kawatamata nida dau cala ena so na gauna. Ke saga mada ga ena nona vinaka kece e dua na iliuliu ena gauna qo, e sega ni tu vua na kaukaua me vakaotia kece na ka ca. Na Kalou ga e sega ni vakaiyalayala na nona kaukaua. E rawa ni vakaotia kece na ka ca, ena sega ni tarovi rawa tale ga nona cakava qori. Sa na yali vakadua na veika ca ni na kauta laivi kece na Kalou.—Wilika Same 37:9-11.\n11. Na cava na rai ni Kalou me baleta na veika rarawa o sotava?\n11 Na cava na rai ni Kalou ena veika e yaco tu e vuravura, kei na veika o sotava tiko? E tukuna na iVolatabu ni “taleitaka na lewadodonu” na Kalou. (Same 37:28) Kena ibalebale e kauaitaka vakalevu o koya na ka e donu kei na ka e cala. E sega ni vinakata meda rarawa. E kaya na iVolatabu ni ‘rarawa na lomana’ ni raica na levu ni ka ca e vuravura ena veigauna sa oti. (Vakatekivu 6:5, 6) E se sega ni veisau na Kalou. (Malakai 3:6) E kaya na iVolatabu ni kauaitaki iko dina na Kalou.—Wilika 1 Pita 5:7.\nE kaya na iVolatabu ni o Jiova na Dauveibuli dauloloma ni lomalagi kei vuravura\n12, 13. (a) Na cava eda dauloloma kina qai veikauaitaki? Cava noda rai me baleta na veika rarawa e vuravura? (b) Eda kila vakacava ni na vakaotia kece na Kalou na rarawa kei na veika ca?\n12 E kaya tale ga na iVolatabu ni buli keda na Kalou meda ucui koya. (Vakatekivu 1:26) Kena ibalebale e buli keda na Kalou meda vakaraitaka tale ga nona itovo vinaka. Ke dau mositi iko gona nodra vakararawataki o ira e sega nodra cala, sa qai wacava sara na kena mosi vua na Kalou! Eda kila vakacava qori?\n13 Eda vulica ena iVolatabu ni “Kalou ga na loloma.” (1 Joni 4:8) Na ka kece e cakava e yavutaki ena loloma. Eda dau loloma gona ni dau loloma na Kalou. Vakasamataka mada qo: Ke tu vei iko na kaukaua, vakacava o na vakaotia na rarawa kei na veika ca e vuravura? Io, o na cakava qori ni o lomani ira na lewenivanua. Na Kalou tale ga ena muduka na rarawa kei na veika ca baleta e tu vua na kaukaua qai lomani keda. Ena vakayacori kece na yalayala ni Kalou e cavuti ena itekitekivu ni ivola qo! Ia e bibi mo kila e levu tale na ka me baleta na Kalou, mo rawa ni qai nuitaka nona yalayala.\nKe o via veitokani kei na dua, o na tukuna vua na yacamu. E vakatakila vei keda ena iVolatabu na Kalou na yacana\n14. O cei na yaca ni Kalou? Eda kila vakacava ni dodonu meda vakayagataka na yacana?\n14 Ke o via veitokani kei na dua, na imatai ni ka o na tukuna vua na yacamu. Vakacava na Kalou, e tiko na yacana? Levu na lotu era kaya ni yacana na Kalou se Turaga, ia e sega ni yaca qori. E icavuti wale ga me vaka na “tui” se “peresitedi.” Sa vakatakila vei keda na Kalou ni yacana o Jiova. E kaya na Same 83:18: “Mera kila na tamata ni o kemuni, na yacamuni ga o Jiova, o kemuni ga oni Cecere Duadua e vuravura taucoko.” Era vakayagataka vakavica na udolu na dauvola iVolatabu na yaca ni Kalou. E vinakata o Jiova mo kila na yacana, mo vakayagataka tale ga. E vakatakila vei iko na yacana mo rawa ni nona itokani.\n15 E titobu na ibalebale ni yaca ni Kalou, Jiova. E tiko kina na vakasama ni nona rawa ni cakava kece na Kalou na nona yalayala kei na nona inaki. Sega ni dua na ka e rawa ni tarovi koya. O Jiova duadua ga e rawa ni vakatokai ena yaca ya. *\n16, 17. Na cava na ibalebale ni: (a) “Kaukaua Duadua”? (b) “Tui ni veitabagauna”? (c) “Dauveibuli”?\n16 Eda sa raica oti mai ni tukuna na Same 83:18 me baleti Jiova: “O kemuni ga oni Cecere Duadua.” E kaya tale ga na Vakatakila 15:3: “E cecere qai veivakurabuitaki na nomuni cakacaka, Jiova na Kalou, oni Kaukaua Duadua. E dodonu, e dina na nomuni sala, na Tui ni veitabagauna.” Na icavuti “Kaukaua Duadua” e dusia ni sega tale ni dua e lomalagi se vuravura e kaukaua me vakataki Jiova. Eda kila tale ga ena icavuti “Tui ni veitabagauna” ni tawamudu nona bula. E kaya na Same 90:2 ni Kalou tu ga o koya mai na gauna tawamudu ina gauna tawamudu. Dua dina na ka vakatubuqoroqoro ya!\n17 O Jiova ga na Dauveibuli. E kaya na Vakatakila 4:11: “E ganiti kemuni Jiova, na neimami Kalou, me nomuni na lagilagi, na vakarokoroko, kei na kaukaua, ni oni bulia na ka kece, ena nomuni lewa era bula, era buli kina.” Io, na agilosi mai lomalagi, na kalokalo, veimataqali vuata, na ika ni wasawasa kei na cava ga o vakasamataka rawa, qori e bulia kece o Jiova!\nRAWA MO ITOKANI I JIOVA\n18. Na cava era nanuma kina eso ni sa na sega tu ga ni rawa mera veitokani kei na Kalou? Ia na cava e tukuna na iVolatabu?\n18 Nira vulica eso na itovo qoroi i Jiova, era rere ra qai nanuma, ‘Sa rui kaukaua, cecere, qai tu sara mai vakayawa na Kalou, e rawa gona vakacava ni kauaitaki au?’ E sega ni vinakata na Kalou me va qori nomu rai. E vinakata o Jiova mo drau veitokani. E kaya mada ga na iVolatabu ni “sega ni yawa o koya vei keda yadua.” (Cakacaka 17:27) Kena ibalebale e vinakata na Kalou mo toro voleka vua, ena qai ‘toro voleka mai vei iko’ me vaka ga e yalataka.—Jemesa 4:8.\n19. (a) O rawa vakacava ni veitokani kei na Kalou? (b) Na idivi cava kei Jiova o taleitaka vakalevu?\n19 O rawa vakacava ni veitokani kei na Kalou? E kaya o Jisu: “Ena rawata na bula tawamudu, o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.” (Joni 17:3) Saga mo kilai rau o Jiova kei Jisu ena nomu vulica tiko ga na veika me baleti rau. O na rawa ni bula tawamudu kina. Eda sa raica oti mai ni “Kalou ga na loloma.” (1 Joni 4:16) Ia e levu tale tu na kena idivi. E kaya na iVolatabu ni o Jiova e “dauyalololoma qai dauveinanumi, e berabera ni cudru, qai vuabale ena loloma e dei kei na dina.” (Lako Yani 34:6) E ‘vinaka qai tu vakarau me veivosoti’ o Jiova. (Same 86:5) E dau vosovoso qai yalodina. (2 Pita 3:9; Vakatakila 15:4) O na vulica e levu tale na itovo totoka i Jiova ni o wilika na iVolatabu.\n20-22. (a) Eda rawa vakacava ni toro voleka vua na Kalou nida sega ni raici koya? (b) Na cava mo cakava ke ra saga eso mera tarova nomu vulica na iVolatabu?\n20 O rawa vakacava ni toro voleka vua na Kalou ni o sega ni raici koya? (Joni 1:18; 4:24; 1 Timoci 1:17) O na kilai Jiova vinaka ni o wilika na kena itukutuku ena iVolatabu. (Same 27:4; Roma 1:20) Na levu ga ni nomu vulici Jiova, na levu tale ga ni nomu lomani koya kei na nomu vinakata mo toro voleka vua.\nNa levu ni nona lomani keda na Tamada vakalomalagi, e lailai tale nona lomani ira na luvena e dua na tama\n21 Ni o vulica na veika me baleti Jiova, o na kila ni Tamada o koya. (Maciu 6:9) E buli keda qai vinakata meda marautaka na noda bula. Qori na ka e vinakata e dua na tama dauloloma vei ira na luvena. (Same 36:9) Io, e kaya na iVolatabu ni o rawa ni itokani i Jiova. (Jemesa 2:23) Vakasamataka mada, e vinakata o Jiova na Dauveibuli ni lomalagi kei vuravura mo nona itokani!\n22 Era na saga eso mera tarova nomu vulica na iVolatabu. De dua era leqataka ni o sa na veisautaka nomu lotu. Ia me kua sara ni dua e tarova nomu veitokani kei Jiova. Qori ga na nomu itokani vinaka duadua.\n23, 24. (a) Na cava mo taro tiko ga kina? (b) Na cava ena tasereki ena ulutaga e tarava?\n23 Ke o sega ni taura rawa eso na ka o vulica ena iVolatabu, kua ni madua na taro se kere veivuke. E kaya o Jisu meda dau yalomalumalumu me vakataki ira na gonelalai. (Maciu 18:2-4) E bibi tale ga meda dau taro me vakataki ira na gone. E vinakata na Kalou mo kila na isau ni nomu vakatataro. Vulica gona vagumatua na iVolatabu mo vakadeitaka kina na dina ni veika o vulica.—Wilika Cakacaka 17:11.\n24 Na sala vinaka duadua mo kilai Jiova kina, oya mo vulica na iVolatabu. Ena tasereki ena ulutaga e tarava na vuna e duatani duadua kina na iVolatabu.\n^ para. 15 Ke yali ena nomu iVolatabu na yaca, Jiova, se o via kila eso tale na ka me baleta na ibalebale kei na icavucavuti ni yaca ni Kalou, yalovinaka raica na iKuri ni iVakamacala 1.\nKA DINA 1: O CEI NA KALOU?\n“Oni bulia na ka kece.”—Vakatakila 4:11\nNa cava eda na vulica ena iVolatabu me baleta na Kalou?\nE Kaukaua Duadua, e lomalagi kei vuravura.\nE tu ga me tawamudu.\nE Tamada na Kalou.\nE vinakata meda marautaka na noda bula.\nE via vakavolekati koya vei keda.\nKA DINA 2: E TIKO NA YACA NI KALOU\n“O Jiova . . . na yacaqu me tawamudu.”—Lako Yani 3:15\nNa cava e bibi kina na yaca ni Kalou?\nE tukuna vei keda na Kalou ni yacana o Jiova. Erau sega ni yaca na “Kalou” kei na “Turaga.” Erau icavuti ga me vaka na “tui” kei na “peresitedi.” E vinakata o Jiova mo vakayagataka na yacana.\nLako Yani 3:14\nNa yacana e kena ibalebale “O Koya e Vakavuna me Yaco.” Ni bulia na ka kece o Jiova, ena sega vakadua ni daro na nona yalayala kei na nona inaki.\nKA DINA 3: E LOMANI KEDA O JIOVA\nNa “Kalou ga na loloma.”—1 Joni 4:8\nNa cava e okati ena nona lomani keda na Kalou?\nLako Yani 34:6; Same 37:28\nE dau veinanumi qai yalololoma. E daudina qai lewadodonu.\nE dau yalodina..\nKA DINA 4: E KAUAITAKI IKO NA KALOU\n“Moni biuta vua na nomuni lomaocaoca kece, ni kauaitaki kemuni o koya.”—1 Pita 5:7\nO kila vakacava ni kauaitaki iko dina na Kalou?\nE yalataka ni na vakaotia na rarawa, qai muduki ira kece na daucaka ca.\nE vinakata o Jiova mo vakavolekati iko vua.\nNa levu ga ni nomu vulica na veika me baleta na Kalou, na levu tale ga ni nomu lomani koya.


NA TIKO MAI NA LEKUTU 15 FOV - A sa kaya vei Mosese ko - Bible Search\nNA TIKO MAI NA LEKUTU 14 NA TIKO MAI NA LEKUTU 16\nNA TIKO MAI NA LEKUTU 15\nA vunau e na vuku ni madrali laukana kei nai madrali liviraki, 1-21. Ai soro e na vuku ni vakacalaka, 22-29. Na kenai sau ni valavala ca sa nakiti, 30,31. A tamata ka ca buka e na siga ni vakacecegu, 32-36. A vunau e na vuku ni bele ni sulu, 37-41.\n1A sa kaya vei Mosese ko Jiova, 2Mo vosa vei ira na Isireli, ka kaya vei ira, Ni dou sa yaco ki na vanua dou na tiko kina, o koya ka'u sa solia vei kemudou, 3ka dou sa vakacabora e dua na ka e na bukawaqa vei Jiova, ai soro kama, sei soro me vakayacora na bubului, se nai soro sa cabori e na yalomakutu, se e na nomudou soqoni levu, mo dou cakava na ka e boi vinaka vei Jiova, mai na qele ni pulumokau se na qele ni sipi: 4me qai kauta ga mai ko koya sa vakacabora na nonai madrali vei Jiova, mei madrali laukana, e dua na omeri madrai droka vinaka sa veiwaki vata kei na waiwai e rua na paidi ka levu cake; 5ka rua na paidi ka levu cake na waini mei madrali liviraki, mo vakarautaka kei nai soro kama se nai soro tani, na ka ni lami yadua. 6Se me ka ni sipi tagane, mo vakarautaka mei madrali laukana e rua na omeri madrai droka vinaka sa veiwaki vata kei na waiwai ka tolu na paidi ka levu cake; 7ia na ka mei madrali liviraki mo cabora e tolu na paidi ka levu cake ni waini, me ka boi vinaka vei Jiova. 8Ia ni ko sa vakarautaka e dua na pulumokau mei soro kama, se mei soro me vakayacora na bubului, sei madrali ni veivinakati vei Jiova: 9me qai kau vata kei na pulumokau nai madrali laukana, e tolu na omeri madrai droka vinaka sa veiwaki vata kei na waiwai e lima na paidi. 10Ia mo kauta mei madrali liviraki e lima na paidi waini, me sa cabori e na bukawaqa, me ka boi vinaka vei Jiova. 11Me caka vakaoqo na pulumokau yadua, se na sipi tagane yadua, se na lami tagane yadua, se na luve ni me. 12Me tautauvata kei na kedrai wiliwili na ka dou sa vakarautaka, dou kitaka vakakina ki na manumanu yadua me vaka na kedrai wiliwili. 13O ira kecega nai taukei me ra kitaka vakakina na ka oqo, ni sa vakacabora na ka sa cabori e na bukawaqa, me ka boi vinaka vei Jiova. 14Ia kevaka sa tiko vakavulagi kei kemudou na kai tani, se na tamata tani sa tiko kei kemudou e na nomudou veitabatamata, a sa vakacabora na ka sa cabori e na bukawaqa, me ka boi vinaka vei Jiova; me vaka na ka dou kitaka me kitaka vakakina ko koya. 15Ena dua ga na kenai vakarau vei kemudou nai soqosoqo, kei koya na kai tani sa tiko vakavulagi; nai lesilesi ka sega ni mudu e na nomudou veitabatamata: me vakataki kemudou sa vakakina ko koya na kai tani e na mata i Jiova. 16Ena dua ga na lewa ka dua ga na kenai valavala vei kemudou kei na kai tani sa tiko vakavulagi kei kemudou.\n17Sa kaya talega vei Mosese ko Jiova, 18Mo vosa vei ira na Isireli, ka kaya vei ira, Ni dou sa yacova na vanua ka'u sa kauti kemudou kina, 19ena qai yaco, ni dou sa kania na kakana ni vanua, dou na vakacabora e dua nai soro e lavelaveti vei Jiova. 20Dou na vakacabora e dua na keki mai na madrai taumada, mei soro e lavelaveti: dou lavelaveta me vaka nai soro e lavelaveti mai na rara ni buturaki sila. 21Dou solia vei Jiova eso na nomudou madrai taumada, mei soro e lavelaveti, e na nomudou veitabatamata.\n22Ia kevaka dou sa cala, ka sega ni muria kecega nai vakaro oqo, sa vosataka vei Mosese ko Jiova, 23io na ka kecega sa vakarota ko Jiova vei kemudou e na gusu i Mosese, mai na siga ka vakarota kina ko Jiova, ka yacova na nomudou veitabatamata emuri; 24kevaka sa vakacalakataki ka ra sa sega ni kila nai soqosoqo, me ra qai vakacabora e dua na pulumokau sa gone ko ira nai soqosoqo taucoko, mei soro kama, me ka boi vinaka vei Jiova, kei na kenai madrali laukana kei na kenai madrali liviraki, me vaka na kenai lesilesi, ka dua na me tagane mei soro ni valavala ca. 25Me qai sorovaki ira nai soqosoqo taucoko ni Isireli ko koya na bete, a ra na sega ni cudruvi kina: ni sa vakacalakataki: ka ra sa kauta na nodra i madrali, ka sa cabori e na bukawaqa vei Jiova, kei na nodra i soro ni valavala ca, kivei Jiova, e na vuku ni nodra vakacalaka: 26era na qai sega ni cudruvi kina ko ira nai soqosoqo taucoko ni Isireli, kei na kai tani sa tiko vakavulagi kei ira; ni ra sa vakacalaka ga na tamata kecega.\n27Ia kevaka sa vakacalaka e dua na tamata, me qai kau e dua na me yalewa sa yabaki dua ga, mei soro ni valavala ca. 28Ia na bete ena qai sorovaki koya na tamata sa vakacalaka, ni sa cala e na nona vakacalaka e na mata i Jiova, ena qai sega ni cudruvi kina ko koya. 29Ena dua ga vei kemudou na lawa vei koya sa vakacalaka, sei taukei ko koya vei ira na Isireli, se kai tani sa tiko vakavulagi vei ira.\n30Ia na tamata sai valavala vakaukauwa, sei taukei se vulagi, se beci Jiova; ia na tamata ko ya ena tawase tani vei ira na kai nona. 31Ni sa beca na vosa i Jiova, a sa vakacataka na nonai vakaro, ena tawase laivi na tamata ko ya; ena baleti koya na nona caka ca.\n32Ia ni ra a tiko mai na vanua liwa na Isireli, era sa kunea e dua na tamata sa ca buka tiko e na siga ni vakacecegu. 33Ia ko iratou eratou sa kunei koya ni sa ca buka tiko, eratou sa kauta vei Mosese kei Eroni, vei ira talega nai soqosoqo taucoko. 34A ra sa sogolati koya, ni sa sega ni macala na ka me caka vua. 35A sa kaya vei Mosese ko Jiova, Ena vakamatei dina ga na tamata: me ra vakaviriki koya e na vatu ko ira nai soqosoqo taucoko, mai nai bili ni tikotiko. 36Ia ko ira nai soqosoqo taucoko era sa kauti koya ki nai bili ni tikotiko, ka vakaviriki koya e na vatu, a sa mate kina ko koya; me vaka ka vakarota vei Mosese ko Jiova.\n37A sa kaya vei Mosese ko Jiova, 38Mo vosa vei ira na Isireli, ka kaya vei ira me ra kitaka na ka vakaiukuuku e na bele ni nodra i sulu, e na nodra veitabatamata, ka me ra cula ki nai ukuuku ni bele ni sulu, e dua na wa pelu: 39ia ena dua na ka vakaiukuuku vei kemudou, mo dou raica, ka nanuma nai vakaro kecega i Jiova, ka cakava; ia mo dou kakua kina ni gadreva mo dou muria na lomamudou, kei na matamudou, dou a daulako vakatani kina mo dou muria; 40mo dou nanuma kina, ka cakava na noqu i vakaro kecega, mo dou tabu kina me nona na nomudou Kalou. 41Sai au ko Jiova na nomudou Kalou, ko koya ka kauti kemudou mai na vanua ko Ijipita, me'u nomudou Kalou: Koi au ko Jiova na nomudou Kalou.


Nodra Vakacegui kei na Nodra Vukei na Tauvimate\nWILIKA ENA VOSA Afrikaans Albanian Amharic Arabic Armenian Azerbaijani Baoule Basque Bassa (Cameroon) Batak (Toba) Bislama Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Faroese Finnish Fon French Galician Georgian German Greek Hebrew Hungarian Iloko Indonesian Isoko Italian Japanese Javanese Kiluba Kinyarwanda Kirghiz Kirundi Korean Lingala Lithuanian Malay Malayalam Myanmar Ndebele (Zimbabwe) Norwegian Persian Polish Portuguese (Brazil) Portuguese (Portugal) Romanian Russian Sango Serbian (Cyrillic) Serbian (Roman) Shona Slovak Slovenian Spanish Swahili Swedish Tagalog Tahitian Tarascan Telugu Thai Turkish Ukrainian Uzbek Uzbek (Roman) Valencian Vietnamese Yoruba vakaViti\nE dau totolo ga nodra nuiqawaqawa o ira na tauvimate bibi, koya li mera qai gadreva na veiqaravi vakavuniwai, dau qai kuria ga nodra lomaleqa. E volai ena dua na nodra ivola na vuniwai, “e laurai ena dua na vakadidike ni ka era gadreva vakayago, vakayalo tale ga na tauvimate ena vakatau kina vakalevu na nodra bula.” *\nEra vakarautaka kina na iVakadinadina i Jiova na veivakacegui vakayalo kei na levu tale na ivukevuke yaga vei ira era vakabauta vata era curu tu e valenibula. Era dau veisiko tale ga na qase ni ivavakoso vei ira na tauvimate era ivavakoso vata. Vakacava ke yawa na vanua e qaravi tiko kina vakavuniwai e dua na iVakadinadina? Era vakarautaka na iVakadinadina i Jiova e dua na ituvatuva mera sikovi kina, e vakatokai na Patient Visitation Groups (PVG) ena siti lelevu e veiyasa i vuravura. Era veisiko wasoma na qase ni vavakoso e valenibula vei ira na iVakadinadina era tauvimate kei na nodra dui matavuvale, era gole mai na veivanua, kei na veimatanitu tani mera mai qaravi vakavuniwai. Era le 28,000 na bolecakacaka ena 1,900 na tabana ni PVG, era qarava tiko e ono na iwasewase lelevu kei vuravura. *\nNa veivakacegui vakayalo cava e vakarautaka na tabana ni PVG?\nE kaya o William e dua e lewena na tabana qori: “Au dau vakacegui ira na iVakadinadina kei na nodra lewe ni vuvale era sega ni tiko ena dina niu dau veivosaki, au vakarogoci ira tale ga vakavinaka. Au vakadeitaka vei ira ni kila tiko o Jiova na kedra ituvaki qai kauaitaki ira. Era dau marautaka na tauvimate kei na nodra matavuvale nira dau masulaki.”\nLevu era vakaraitaka nodra vakavinavinaka ena veivakayaloqaqataki era vakila ena veisiko va qori. E toka e ra eso na irogo mai Merika, ena nodra veisiko tiko vei ira na tauvimate e voleka ni 7,000 na lewe ni PVG.\nE kaya o Priscilla: “Vinaka vakalevu nomuni sikovi Tamaqu e valenibula ni oti nona strouk. E marautaka vakalevu nomuni veisiko! E qoroya na ituvatuva e vakarautaki qo. Au vakabauta ni vakabulai koya sara ga nomuni veisiko.”\nE kaya o Ophilia vua e dua na lewe ni PVG ni sa takali o tinana: “E marautaka vakalevu o Tinaqu na nomuni dau sikovi koya mai! E kila ni talai kemuni sara ga mai o Jiova. Vinaka vakalevu nomuni dau veikauaitaki vakayalololoma.”\nE nuiqawaqawa qai lomabibi vakalevu e dua na tauvimate ni rogoca ni sa vo ga e vica na siga me mate. E solia nona gauna o James e dua na lewe ni PVG me vakacegui koya ena iVolatabu ni vakaraitaka vua na Filipai 4:6, 7. E kaya o James: “Niu qai lako yani ena siga tarava, sa veisau vakalevu nona ivakarau ni rai. Sa kila tu na kena ituvaki ni na sega ni dede, ia e nuidei ni na tokoni koya o Jiova, e uqeti au sara ga qori!”\nNa veivuke cava era vakarautaka na tabana ni PVG?\nE vola o Pauline, e mate na watina ena dua na valenibula e yawa mai na vanua rau vakaitikotiko kina: “Vinaka vakalevu nomuni veivuke ena gauna dredre duadua vei keitou vakamatavuvale . E veivakacegui dina nomuni sasaga moni mai veisiko ena bogilevu tu tu, ia oni na cakacaka ena siga tarava. Vinaka vakalevu nomuni tuvanaka vakamatau na vanua me keitou vakaicili kina na le 11, oni qai kauai tiko ga mai ena gauna kece qori. Au vakavinavinakataki Jiova kei na nona isoqosoqo ni vakarautaka na veivuke me keitou vakacegui kina.”\nEratou coqa ena motoka o Nicki, Gayle, kei Robin, e 300 na kilomita na kena yawa mai na nodratou itikotiko. E vakatakilai sara vei Carlos, e lewe tiko ni PVG, me lai waraki ratou ena valenibula ni ratou yaco yani. E kaya o Carlos, “Au tu vakarau meu vakarautaka na veika ratou na gadreva, au mani lai vakaraica sara tiko na nona luve ni koli o Nicki, me rawa ni lai qaravi vakavuniwai.” Oti rau sa qai yaco yani o Curtis kei watina, e dua na veiwatini rau lewe tale ga ni PVG. Rau wawa tiko e valenibula me vica vata na aua me yacova ni ratou yaco yani na nodratou matavuvale na coqa qori. E kaya e dua na nodratou itokani vakavuvale: “Ratou vakacegui kece na le tolu ena veiqaravi e vakayacori vei ratou. E qoroya o Robin, na ganei Nicki, e sega ni iVakadinadina i Jiova, na veivuke kece ratou vakayacora na lewe ni PVG.”\n^ para. 2 Na ivola “Addressing Patients’ Emotional and Spiritual Needs,” tabaki ena The Joint Commission Journal on Quality and Patient Safety, Tiseba 2003, Volume 29, Nb. 12, tabana 661.\n^ para. 3 Era dau veivuke na qase ni ivavakoso era lewe ni PVG ena ivavakoso era voleka kina mera ivakatawa, qasenivuli, ra dauvunau tale ga. Era sega ni saumi kina, era qarava ga ena marau kei na yalo e vinakata.—1 Pita 5:2.\nE dau totolo neimami veivukei vakayago kei na neimami veivakacegui vakayalo vei ira na vakaleqai ena leqa tubukoso. Sala cava keimami dau veivuke kina?


NAI VAKATEKIVU 9 FOV - A sa vosavakalougatataki Noa kei - Bible Search\nNAI VAKATEKIVU 8 NAI VAKATEKIVU 10\nNAI VAKATEKIVU 9\nSa vosavakalougatataki Noa ko Jiova, sa vakatabui na dra ni manumanu, kei na veivakamatei, 1-7. Sa kaya na Kalou me kakua tale na waluvu, 8-17. Sa tea na vaini, a sa mateni e na waini, ko Noa, 20-24; a sa cudruvi Kenani, 25-27. Sa mate ko Noa, 28,29.\n1A sa vosavakalougatataki Noa kei iratou na luvena na Kalou, a sa kaya vei iratou, Dou luvea, ka tubu me lewe vuqa mai, ka vakatawai vuravura. 2Ia na rerevaki kemudou, kei na domobula e na vukumudou, ena kani ira na manumanu kecega ni vanua, kei na manumanu vuka kecega, io, na ka kecega sa oso kina na vanua, kei na ika kecega ni wasawasa; era sa soli ki na ligamudou. 3A ka bula kecega sa lako rawa sa na kemudou kakana; me vaka na kau drokadroka ka'u sa solia vei kemudou na ka kecega: 4ia na lewena ga sa tiko kina na vu ni bula, io, na kena dra, mo dou kakua ni kania. 5Ia ka'u na taroga vakaidina na nomudou dra na vu ni nomudou bula; au na taroga kina na manumanu kecega, kei na liga ni tamata; io, au na taroga na mate ni tamata yadua mai vua na tamata kadua: 6ko koya sa vakadavea na dra ni tamata, ena vakadavea talega na nona dra ko ira na tamata: ni sa bulia na tamata na Kalou me sai tovo vata kaya. 7Ia koi kemudou, dou vakaluveni, ka tubu me lewe vuqa mai; mo dou vakatubura vakalevu e vuravura, ka mo dou lewe vuqa mai kina.\n8A sa vosa vei Noa na Kalou, vei iratou talega na luvena, a sa kaya, 9Raica, koi au, ka'u na vakataudeitaka na noqu veiyalayalati vei kemudou, kei ira na nomudou kawa emuri: 10kei na ka bula kecega sa tiko kei kemudou, na manumanu vuka, kei na manumanu e yavai va, kei na manumanu kecega e sega ni lasa e vanua era sa tiko kei kemudou; vei ira kecega sa lako tani e na waqa, kei na manumanu kece talega ena tiko e vuravura. 11Ia ka'u na vakataudeitaka na noqu veiyalayalati kei kemudou; ka ni na sega tale ni muduki laivi na ka bula kecega e na waluvu; ia ena sega tale na waluvu me kawa boko kina ko vuravura.\n12A sa kaya na Kalou, Oqo nai vakatakilakila ni veiyalayalati ka'u sa lesia vei keda, kei na ka bula kecega sa tiko kei kemudou, e nai tabatamata kecega: 13Au sa lesia na noqu drodrolagi me tu e na o, ia sa na kenai vakatakilakila ni noqu veiyalayalati kei vuravura. 14Ia, ena yaco ni'u sa kauta na o me vakarurugi vuravura, ena qai raici na drodrolagi e na o; 15ka'u na qai nanuma na noqu veiyalayalati au sa ia vei kemudou, kei na ka bula kecega e na mataqali manumanu kecega; ia ena sega ni yaco tale na wai me waluvu, me vakawabokotaka na manumanu kecega. 16Ia ena tiko e na o na drodrolagi; ka'u na qai raica, me'u nanuma kina na veiyalayalati sa tawa mudu, sa cakava na Kalou kei na ka bula kecega e na mataqali manumanu kecega sa tiko e vuravura. 17A sa kaya vei Noa na Kalou, Oqo nai vakatakilakila ni veiyalayalati, ka'u sa vakataudeitaka vei au kei na ka bula kecega sa tiko e vuravura.\n18Ia ko iratou na luve i Noa ka lako tani e na waqa, ko Semi, kei Ame, kei Jefeca: ia ko Ame, na tama i Kenani. 19Ko iratou na lewe tolu oqo na luve i Noa: a sa tawa vei iratou ko vuravura taucoko.\n20A sa vakatekivu ko Noa me tamata dauteitei, a sa tea e dua na loga ni vaini: 21a sa gunuva na kena waini; a sa mateni, a sa luvawale tu e loma ni nona vale laca. 22A sa kunea ko Ame na tama i Kenani ni sa luvawale ko tamana, a sa tukuna vei rau na tuakana ki tautuba. 23Ia ko Semi kei Jefeca, erau a taura e dua nai tutuvi, a sa tauca ki dakudrau, ka lako vakanadaku, ka ubia na luvawale i tamadrau; a sa rai ki muri na matadrau, a rau a sega ni kunea na nona luvawale na tamadrau. 24A sa yadra ko Noa mai na nona mateni, a sa kila na ka ka cakava vua ko koya sa gone vei iratou na luvena: 25a sa kaya,\nEna cudruvi ko Kenani;\nEna tamata kaisi botoboto vei ira na wekana.\n26A sa kaya tale,\nSa vakavinavinakataki ko Jiova na Kalou i Semi;\nIa ko Kenani, me sa nona tamata wale:\n27Me vakalevutaki Jefeca na Kalou,\nIa ena tiko e na vale i Semi;\nIa me nona tamata talega ko Kenani.\n28A sa bula ko Noa, ni sa oti na waluvu, ka tolu na drau ka limasagavulu na yabaki. 29Ia na yabaki kecega sa bula kina ko Noa sa ciwa na drau ka limasagavulu na yabaki: a sa qai mate.


Na Cava e Kaya na iVolatabu me Baleta na iYaloyalo Vakasisila? E Cala na Vakauitukutuku Veivagarogaroi ena Internet? | Taro Vakaivolatabu\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Armenian Assamese Azerbaijani Azerbaijani (Cyrillic) Bislama Brazilian Sign Language Bulgarian Catalan Cebuano Chavacano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombian Sign Language Croatian Czech Danish Dutch English Estonian Ewe Faroese Finnish Fon French Georgian German Greek Haitian Creole Hausa Hebrew Hiligaynon Hungarian Icelandic Igbo Iloko Indonesian Indonesian Sign Language Italian Japanese Kamba Kikuyu Kiluba Kinyarwanda Kirghiz Kiribati Korean Korean Sign Language Kyangonde Latvian Lingala Lithuanian Luganda Luvale Macedonian Malagasy Malay Malayalam Maltese Mapudungun Moore Myanmar Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Portuguese (Brazil) Portuguese (Portugal) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Sinhala Slovak Slovenian Spanish Sunda Swahili Swahili (Congo) Swedish Tagalog Tamil Tatar Telugu Thai Tsonga Turkish Turkmen Tzotzil Ukrainian Urdu Vietnamese Xhosa Yoruba Zulu vakaViti\nE sega ni cavuti vakadodonu ena iVolatabu na iyaloyalo vakasisila, vakau itaba kei na itukutuku veivagarogaroi ena internet kei na so tale. Ia e vakamatatataka na iVolatabu na rai ni Kalou me baleta na ivalavala e uqeta na veiyacovi ena taudaku ni vakawati se na rai cala me baleta na veiyacovi. Dikeva mada eso na tikinivolatabu qo:\n“Moni vakamatea gona na gagadre ni veitikiniyagomuni vakavuravura, na veiyacovi tawadodonu, na ivalavala dukadukali, na garogaro vakasisila.” (Kolosa 3:5) Na iyaloyalo vakasisila ena sega ni vakamatea na gagadre ca, sa na qai vakabulabulataka ga. Ena vakavuna na nona tawasavasava se dukadukali e dua ena mata ni Kalou.\n“O koya e vakaraica tiko ga na yalewa ena nona garosa, e sa veibutakoci oti kei na yalewa ya e lomana.” (Maciu 5:28) Na itaba se iyaloyalo e vakaraitaki kina na ivalavala tawasavasava ni veiyacovi, ena vakavurea na vakanananu ca, lai tini sara ena ivalavala dukadukali.\n“Me kua mada ga ni cavuti ena kemuni maliwa na veiyacovi tawadodonu, na ka dukadukali kece se kocokoco.” (Efeso 5:3) Meda kua ni dau veiwalitaka na veiyacovi tawadodonu, meda kua ni sarava na kena iyaloyalo se wilika na kena ivola.\n“Na vua ni itovo vakayago, na veiyacovi tawadodonu, ivalavala dukadukali, . . . kei na veika va ya. Au vakasalataki kemuni ena ka kece qo, me vaka au sa vakasalataki kemuni oti kina, ni o ira na cakava na ka kece qo era na sega ni rawata na Matanitu ni Kalou.” (Kalatia 5:19-21) Ena rai nei Jiova, era tawasavasava qai dukadukali o ira era sara iyaloyalo ca, veivosakitaka ena talevoni na veika veivagarogaroi, vakau itaba se itukutuku veivagarogaroi ena internet kei na mobail. Ke da sega ni muduka na veika va qori, e rawa ni tagutuvi vakadua na noda veiwekani kei na Kalou.\niYaloyalo Vakasisila—Ka ni Lasa se Rerevaki?\nEna tarai iko vakacava kei na nomu vuvale na sara iyaloyalo vakasisila?\nO dau vakasaurarataki mo vakauitukutuku vakasisila? E ca na vakauitukutuku vakasisila? Qo beka na wede e sega ni ca?\niMeli iMeli Na Cava e Kaya na iVolatabu me Baleta na iYaloyalo Vakasisila? E Cala na Vakauitukutuku Veivagarogaroi ena Internet?\nijwbq wase 59


Veiyalayalati - Russell M. Nelson\nOkotova 2011 | Veiyalayalati\nEna gauna eda kila kina ni da sa luve ni veiyalayalati, eda sa kilai keda ka kila na veika e namaka vei keda na Kalou.\nNi oti e dua na macawa mai na dua na ilesilesi ena dua na gauna lekaleka sa oti me laki tauyavu na imatai ni iteki e Moscow mai Rusia,1 au a laki tiko ena dua na koniferedi ni tikina mai St. Petersburg. Niu tukuna tiko na noqu vakavinavinaka ena vukudra na daukaulotu taumada kei ira na veiliutaki e kea ka ra kauta mai na igu ki na Lotu e Rusia, au a mani cavuta na yacai Vyacheslav Efimov. O koya na imatai ni saumaki mai ki na Lotu mai Rusia a yaco me peresitedi ni kaulotu. Erau a veiqaravi sara vakavinaka ena ilesilesi oya kei na watina. Sega ni dede mai na gauna ka mai cava kina na nodrau veiqaravi, keimami sa mai rarawataka sara vakalevu, na nona a mai takali yani vakasauri o Peresitedi Efimov.2 Se qai yabaki 52 walega.\nNiu tukuna tiko me baleti rau na veiwatini painia oqo, au a vakauqeti meu tarogi ira na ivavakoso kevaka e tiko voli e kea o Sisita Efimov. A tucake mai na mua ni rumu e muri e dua na marama. Au sureti koya me lako mai ki na gusunivosa. Io, o Sisita Galina Efimov. A vosa ena yalodei ka wasea e dua na ivakadinadina qaqa me baleta na Turaga, na Nona kosipeli, kei na Nona Lotu vakalesui mai. Erau sa vauci kei na watina ena valetabu. E kaya ni rau sa duavata tu me tawamudu. Erau se veitokani voli ga vakadaukaulotu, o koya ena yasa ni ilati oqo kei na watina ena yasana kadua.3 Ena wainimata ni reki a vakavinavinaka vua na Kalou ena vuku ni veiyalayalati tabu ni valetabu. A drodro talega na wainimataqu, ena noqu kila vakamatata tu ni duavata tawayalani erau sa kena ivakaraitaki na veiwatini yalodina oqo sai koya na vua dodonu ni kena caka, maroroi ka rokovi tiko na veiyalayalati tabu.\nE dua vei ira na vakasama bibi duadua ni lotu vakatakilai mai sai koya na veiyalayalati tabu. Ena vosa vakalawa, na veiyalayalati sai koya na nodrau veidinadinati e rua se sivia na tamata. Ia ena vakasama vakalotu, e bibi cake sara na veiyalayalati. Sai koya na yalayala tabu vua na Kalou. E vakadavora o Koya na kena ivakarau. E rawa vei keda na tamata yadua me da digia me da ciqoma na ivakarau oqori. Kevaka e ciqoma e dua, na ivakarau ena veiyalayalati ka talairawarawa ki na Nona lawa na Kalou, ena rawata o koya na veivakalougatataki e sala vata kei na veiyalayalati. Eda kila ni “da sa muria e dua na ivakaro, ena vakalougatataki keda na Kalou ena veika sa yalataki tu kina.”4\nEna veitabayabaki kece sa dau cakava na Kalou na veiyalayalati kei ira na Luvena.5 Sa dau yaco tiko na Nona veiyalayalati ena loma ni ituvatuva taucoko sara ni veivakabulai ka ra sa tiki ni taucoko ni Nona kosipeli.6 Me vaka oqo, a yalataka na Kalou ni na tala mai e dua na nodra iVakabula na Luvena,7 ka kerea me kena isau na nodra talairawarawa ki na Nona lawa.8\nEna iVolatabu eda wilika kina me baleti ira na tagane kei na yalewa ena Vuravura Makawa ka ra kilai me luve ni veiyalayalati. Na veiyalayalati cava beka? “Kei na vosa ni veiyalayalati ka cakava na Kalou vei ira na noda qase, ni sa kaya vei Eparama, ena kalougata na veimataqali kecega e vuravura ena vuku ni nomu kawa.”9\nEna iVola i Momani eda wilika kina me baleti ira na tamata ena Vuravura Vou ka ra a kilai talega me luve ni veiyalayalati.10 A kaya kina vei ira na Turaga sa vakaturi cake mai na mate: “Ia dou sa nodra kawa na parofita; dou sa yavusa i Isireli; dou sa tamata ni veiyalayalati ka cakava ko Tamaqu vei ira na nomudou qase, ni a kaya vei Eparama: Ena kalougata na veimatanitu kecega e vuravura ena vuku ni nomu kawa.”11\nA vakamacalataka na iVakabula na bibi ni kedra ivakatakilakila ni ra luve ni veiyalayalati. E kaya kina, “Sa vakaturi au cake ko Tamaqu ka talai au meu vakalougatataki kemudou, ia mo dou saumaki mai na nomudou ivalavala ca, ni dou sa gone ni veiyalayalati.”12\nNa veiyalayalati a cakava na Kalou vata kei Eparama13 ka qai vakadeitaka tale e muri vei Aisake14 kei Jekope15 e duatani sara na kena bibi. E tiko kina e vica na yalayala, ka oka kina na:\nNi na sucu mai ko Jisu Karisito ena kawa i Eparama.\nEna sega ni wili rawa na kawa i Eparama, ka na tubu me tawamudu era na taura talega na matabete.\nEna yaco ko Eparama me tama ni vuqa na veimatanitu.\nEra na taukena na nona kawa na veivanua eso.\nEra na vakalougatataki na veimatanitu kecega ni vuravura ena vuku ni nona kawa.16\nEna tawayalani na veiyalayalati oqori—io ka yacova “na itabatamata e udolu.”17\nEso vei ira na yalayala oqo sa vakayacori; eso tale se bera. Au cavuta mada e dua na parofisai taumada ena iVola i Momani: “Ia a sega ni vosa ko tamadatou [Liai] me baleti ira walega na nodatou kawa, ia sa baleti ira taucoko na mataqali i Isireli, ka sa tukuna na veiyalayalati ena vakayacori ena siga mai muri; io na veiyalayalati ka cakava na Turaga vua na tamada ko Eparama.”18 E sega beka ni vakasakiti oya? Rauta ni 600 na yabaki ni bera ni sucu mai Peceliema ko Jisu, era sa kila tu na parofita ni na qai vakayacori ga na veiyalayalati vaka-Eparama ena siga mai muri.\nMe vakayacori na yalayala oya, a rairai mai na Turaga ena veisiga e muri oqo me vakavouya na veiyalayalati vaka-Eparama. A kaya kina na iVakavuvuli vua na Parofita o Josefa Simici:\n“A sa yalataki vei Eparama ni na tubu tikoga na nona kawa kei na vua ni tolona—ia ko iko Josefa na noqu tamata, … ko sa nona kawa talega. …\n“Ia ena yaco talega vei iko na ka sa yalataki oqo vei Eparama.”19\nEna kena vakavoui oqo, eda sa ciqoma kina, me vakataki ira ena gauna makawa, na matabete tabu kei na kosipeli tawayalani. Sa tu vei keda na dodonu me da ciqoma na taucoko ni kosipeli, marautaka na veivakalougatataki ni matabete, ka rawata me noda na nona veivakalougatataki cecere duadua na Kalou—sai koya na bula tawamudu.20\nEso vei keda eda kawa dina i Eparama; eso tale eda vakasoqoni vata mai ki na nona matavuvale ena veivakubeci. E sega ni vakaduiduitaka na Turaga.21 Eda na rawata vata na veivakalougatataki yalataki oqo—kevaka eda vakasaqara na Turaga ka talairawarawa ki na Nona ivakaro.22 Ia kevaka e sega, eda na sega ni rawata na veivakalougatataki ni veiyalayalati.23 Me vukei keda, sa vakarautaki ena Nona Lotu na veivakalougatataki vakapeteriaki me soli kina vei ira era ciqoma e dua na rai me baleta na nodra veigauna ni mataka, ka vakakina e dua na isema ki na veigauna sa oti, io e vakadeitaki talega kina na keda isema me yacovi iratou yani o Eparama, Aisake kei Jekope.24\nO ira na tagane ni veiyalayalati e tu vei ira na dodonu me ra vakaivotavota ena bubului kei na veiyalayalati ni matabete.25 Kevaka o “yalodina ki na ilesilesi ruarua vakabete au sa tukuna … ka vakayacora vakavinaka na [nomu] itavi ena vakasavasavataki [iko] na Yalo Tabu ka [ko na] vakavoui.”26 E sega ni o koya ga oqori. O ira na tagane era ciqoma ena kilikili na matabete era sa ciqoma na Turaga o Jisu Karisito, ia ko ira era ciqoma na Turaga era sa ciqoma na Kalou na Tamana.27 ia ko ira era ciqoma na Tamana era sa ciqoma na veika kece e taukena ko Koya.28 Na veivakalougatataki vakaiyanaqa e drodro mai na bubului kei na yalayala ni matabete oqo vei ira na tagane, yalewa, kei na gone bula kilikili e vuravura taucoko.\nSa noda itavi me da veivuke ena kena vakayacori na veiyalayalati vaka-Eparama. Na noda na kawa sa tabaki taumada mai ka vakarautaki me vakalougatataki ira na tamata kecega e vuravura.29 Oqori na vuna e oka kina ena itavi ni matabete na cakacaka ni kaulotu. Ni oti e rauta ni 4,000 na yabaki ni nanamaki kei na vakavakarau, oqo na siga sa lesi me kau yani kina na kosipeli vei ira na matatamata kecega e vuravura. Oqo na gauna sa yalataki tu ni na vakasoqoni kina o Isireli. Eda sa vakaitavi kina! E sega beka ni taleitaki oya? Sa vakanuinui tu vei keda kei ira na luveda tagane na Turaga—ka sa vakavinavinaka talega vakalevu ena vukudra na luveda yalewa—ka ra veiqaravi ena bula kilikili vakadaukaulotu ena gauna cecere oqo ni kena vakasoqoni vata o Isireli.\nNa iVola i Momani sa ivakatakilakilaka rawa ni laurai ni sa tekivuna na Turaga na nodra vakasoqoni vata na Luvena ni veiyalayalati mai Isireli.30 Na ivola oqo, ka volai me baleta na noda gauna, e tukuna me vaka ni dua na kena inaki me “dou na qai kila ni sa tekivu vakayacori na veiyalayalati a cakava ko Tamada vei ira na Isireli. … raica ena vakayacora vakaidina na Turaga na veiyalayalati a cakava vei ira na nona tamata, na yavusa i Isireli.”31\nSa dina sara, e sega ni se guilecava na Turaga! Sa vakalougatataki keda ko Koya kei ira tale eso e vuravura raraba ena iVola i Momani. E dua na kena inaki me ra “kila kina na Jiu kei ira na Veimatanitu Tani ni Karisito ko Jisu.”32 E vukei keda me da veiyalayalati kei na Kalou. E sureti keda me da dau nanumi Koya ka kila na Luvena Lomani. E dua tale na ivakadinadina kei Jisu Karisito.\nE tu na nodra dodonu na luve ni veiyalayalati me ra ciqoma na Nona ivunau ka kila na ituvatuva ni veivakabulai. Era na taura me nodra ena nodra vakayacora na veiyalayalati bibi sara na kena tabu. E kaya kina o Brigham Young: “O ira kece na Yalododonu Edaidai era sa curuma na veiyalayalati vou ka tawayalani ena nodra curu mai ki na Lotu oqo.… Era na curuma na veiyalayalati vou ka tawavakaiyalayala me ra tokona na Matanitu ni Kalou.”33 Era na maroroya na veiyalayalati ena nodra talairawarawa ki na Nona ivakaro.\nEna gauna ni papitaiso eda sa yalataka kina me da qarava na Turaga ka muria na Nona ivakaro.34 Ni da vakayagataka na sakaramede, eda vakavouya kina na veiyalayalati oya ka vakadeitaka na noda sa tu vakarau me da taura na yaca i Jisu Karisito. O koya eda sa vakubeci kina me da Luvena tagane kei na yalewa ka da kilai me da veitacini ka veiganeni. O Koya na tama ni noda bula vou.35 Ka kena ilutua, ena loma ni valetabu, sa rawa ni yaco me da vakaivotavota vata ena veivakalougatataki ni matavuvale tawamudu, me vaka a yalataki ena dua na gauna vei Eparama, Aisake, kei Jekope, kei ira na nodratou kawa.36 Oqori na vuna, e veiyalayalati kina ni bula vakacerecerei na vakamau vakaselesitieli.\nEna gauna eda kila kina ni da sa luve ni veiyalayalati, eda sa kilai keda ka kila na veika e namaka vei keda na Kalou.37 Sa volai tu e yaloda na Nona lawa.38 O Koya na noda Kalou ka da Nona tamata o keda.39 O ira na luve ni veiyalayalati yalodina era na tudei, ena loma sara mada ga ni veika dredre. Ni sa tei vakatitobu ki yaloda na ivunau oqori, na batigaga sara mada ga nei mate ena vakamanoataki ka qaqaco cake na noda igu vakayalo.\nNa veivakacaucautaki cecere duadua eda rawa ni rawata ena bula oqo me da kilai tu ni da dau maroroya na veiyalayalati. Na isau ni dau maroroya na veiyalayalati ena vakilai eke ka vakakina ni oti eke. E tukuna na ivolanikalou ni “mo ni dau nanuma tiko ni ra sa kalougata ka marau ko ira sa muria na vunau ni Kalou. Raica era sa vakalougatataki ena veika, … ia kevaka era sa yalodina tiko me yacova na ivakataotioti, era na curu ki lomalagi … ka tiko marau vata kei na Kalou me tawamudu.”40\nE bula na Kalou. O Jisu na Karisito. Sa vakalesui mai na Nona Lotu me vakalougatataki kina na tamata kecega. Na Nona parofita nikua o Peresitedi Thomas S. Monson. O keda, me vaka ni da luvena yalodina ni veiyalayalati, eda na vakalougatataki ena gauna oqo ka tawamudu. Au vakadinadinataka ena yaca i Jisu Karisito, emeni.\nTudei ena Vanua Tabu\nA tauyavutaki na iTeki mai Moscow e Rusia ena Sigatabu, 5 ni June 2011.\nA peresitedi ni Tabana ni Kaulotu na Russia Yekaterinburg o Vyacheslav Efimov mai na 1995 ki na 1998. A mate ena ika 25 ni Feperueri, 2000.\nRaica na Vunau kei na Veiyalayalati 138:57.\nVunau kei na Veiyalayalati 130:21.\nMe vakaoqo, ni oti na Waluvu levu, e kaya o Koya “ena qai raici na drodrolagi ena o: kau na qai nanuma na noqu veiyalayalati au sa ia vei kemudou … ; ia ena sega ni yaco tale na wai me waluvu” (Na iVakatekivu 9:14–15, idusidusi e ra; mai na iVakadewa nei Josefa Simici, (Na iVakatekivu 9: 20).\nRaica na Vunau kei na Veiyalayalati 66:2; 133:57.\nRaica na Eparama 3:25.\nRaica na 3 Nifai 20:26.\n3 Nifai 20:25.\n3 Nifai 20:26.\nRaica Na iVakatekivu 17:1–10, 19; Na Vunau ni Soro 26:42; Cakacaka 3:25; Bible Dictionary, “Abraham, Covenant of.”\nRaica Na iVakatekivu 26:1–5, 24.\nRaica na Na iVakatekivu 28:1–4, 10–14; 35:9–13; 48:3–4.\nRaica na idusidusi e cake ena idusidusi e ra 13–15.\nNa iVakarua 7:9; 1 Veigauna 16:15; Same 105:8.\n1 Nifai 15:18; vakaikuritaki.\nVunau kei na Veiyalayalati 132:30–31. A tukuna talega na Turaga vua na Parofita o Josefa Simici, “Ia me vaka na vosa kau a tukuna vei Eparama me baleti ira na veimataqali kecega e vuravura, au sa tukuna talega vakakina vei Josefa na noqu tamata, raica ena kalougata na veimataqali kecega e vuravura ena vukumu kei ira na nomu kawa” (Vunau kei na Veiyalayalati 124:58).\nRaica na Vunau kei na Veiyalayalati 14:7.\nRaica na Cakacaka 10:34–35.\nRaica na Lako Yani 19:5.\nE vakadeitaka na ivolanikalou “Koi au, na Tauraga, au na vakayacora na noqu yalayala kevaka dou sa muria na noqu ivakaro, ia kevaka dou sa sega ni muria na noqu ivakaro, dou na sega ni rawata na ka sa yalataki” (Vunau kei na Veiyalayalati 82:10).\nEna ika 21 ni Sepiteba, 1823, a vakatakilai kina ena imatai ni gauna vua na Parofita o Josefa Simici na vakasama vakaveiyalayalati oqo. A qai vakadeitaka na agilosi o Moronai ni na lako mai na Parofita o Ilaija me vaka e dua na italai mai lomalagi me tea e yalodra na gone na kila ka me baleta na yalayala ka a vakayacori vei ira na qase ena yavusa e Isireli (raica na Vunau kei na Veiyalayalati 2:1–3).\nRaica na Vunau kei na Veiyalayalati 84:33–34, 39–40.\nVunau kei na Veiyalayalati 84:33.\nRaica na Vunau kei na Veiyalayalati 84:35, 37.\nRaica na Vunau kei na Veiyalayalati 84:38.\nRaica na Alama 13:1–9.\nRaica na 3 Nifai 29.\n3 Nifai 29:1, 3.\nNa tabana ni ulutaga ni iVola i Momani: E Dua Tale na iVakadinadina kei Jisu Karisito.\nNodra iVakavuvuli na Peresitedi ni Lotu: Brigham Young (1997), 62.\nRaica na Vunau kei na Veiyalayalati 20:37.\n“Io eda sa tukuni Karisito ka rekitaki Karisito, ka vunautaki Karisito ka parofisaitaki Karisito, …me ra kila kina na noda kawa na sala me bokoci kina na nodra ivalavala ca” (2 Nifai 25:26).).\nRaica na Kalatia 3:29; Vunau kei na Veiyalayalati 86:8–11.\nNa vakasama oqo e baleti keda: “Ia ni sa vakaraitaki Koya oti vakayago na Mesaia vei ira na luve ni tamata, ka sa oti e vuqa na yabaki ka vuqa na itabatamata, sa na qai kau yani vei ira na matanitu tani na uto ni itukutuku vinaka ni Mesaia, ia era na qai kauta lesu mai na Matanitu tani vei ira na vo ni nodatou kawa—ia era na qai kila ena siga ko ya na vo ni nodatou kawa, ni ra sa yavusa i Isireli ka ra sa tamata ni veiyalayalati ni Turaga; ia era na qai kila na kedra itukutuku na nodra qase, kei na itukutuku vinaka ni nodra iVakabula ka a vakatavulica vei ira na nodra qase ko Koya; ia era na kila na nodra iVakabula kei na usutu ni nona ivakavuvuli, ka ra na kila talega na sala me ra lako mai kina vua ka vakabulai” (1 Nifai 15:13–14).\nRaica na Aisea 55:3; Jeremaia 31:33; Roma 2:15; 2 Korinica 3:2–3; Iperiu 10:16.\nRaica Same 95:7; 100:3; Jeremaia 24:7; 31:33; 32:38; Isikeli 11:20; 37:23, 27; Sakaraia 8:8; 2 Korinica 6:16; Iperiu 8:10.\nA Lele i Jeremaia: Qarauna na Tiko Vakavesu\n“Dou Lako Mai Vei Au Oi Kemudou na Mataqali i Isireli”\nRaici Iko Ena Valetabu


JW iTuvatuva ni Soqoni ni Bula vaKarisito kei na Cakacaka Vakaitalatala Feperueri 29–Maji 6, 2016\nFeperueri 29–Maji 6\nSere 86 kei na Masu\n“Yaloqaqa o Esiteri me Tokoni Ira na Tamata ni Kalou”: (10 min.)\n[Me saravi na vidio iKau ni iVola i Esiteri.]\nEsi 3:5-9—Via vakawabokotaki ira na tamata ni Kalou o Emani (ia 131 ¶18-19)\nEsi 4:11–5:2—Bolemate o Esiteri ni dei na nona vakabauta (ia 125 ¶2; 134 ¶24-26)\nEsi 2:15—E vakaraitaka vakacava o Esiteri ni yalomalumalumu, e lewa matau tale ga? (w06 1/3 9 ¶7)\nEsi 3:2-4—Na cava e rairai bese kina ni cuva vei Emani o Motekai? (ia 131 ¶18)\nWili iVolatabu: Esi 1:1-15 (Me kua ni sivia na 4 na miniti)\niMatai ni Veisiko: (Me kua ni sivia na 2 na miniti) Vakamacalataka na brochure Vakarorogo Vua na Kalou. Me dua na yavu ni veisikovi lesu.\nVeisikovi Lesu: (Me kua ni sivia na 4 na miniti) Me vakatasuasuataki nona lesuvi e dua e taura na brochure Vakarorogo Vua na Kalou, me veivosakitaki na tabana e 2-3. Me dua na yavu ni veisiko e tarava.\nVuli iVolatabu: (Me kua ni sivia na 6 na miniti) Me vakatasuasuataki na vuli iVolatabu ena tabana e 4-5 ni brochure Vakarorogo Vua na Kalou mo Bula Tawamudu, ni a taura na itaukeinivale ena imatai ni veisiko. (km 7/12 3 ¶4)\nVeika e gadrevi ena ivavakoso: (10 min.)\nSa Yaga Tiko Vei Iko na iTuvatuva kei na iVola ni Soqoni Vou?: (5 min.) Mera vakaitavi na vakarorogo. Sureti ira mera vakamacalataka na yaga ni soqoni vou qo ena loma ni macawa. Uqeti ira kece mera vakavakarau vinaka me yaga vei ira.\nVuli iVolatabu ni iVavakoso: ia wase 10 ¶1-11, kato ena t. 86 (30 min.)\nSere 149 kei na Masu\niMeli iMeli Feperueri 29–Maji 6\niTuvatuva ni Noda Bula vaKarisito kei na Cakacaka Vakaitalatala ni Feperueri 29–Maji 6, 2016


E VEIVAKADRUKAI dina nona vakatotolotaka tiko o Jiova na tete ni sokalou dina e veiyasa i vuravura! (Aisea 60:22) E vinakati gona me tara se vakavinakataki e rauta ni 13,000 na Vale ni Soqoni e veiyasa i vuravura.\nE vakayacora na veiveisau na iLawalawa Dauvakatulewa ena tabana ni tarataravaki me vakatotolotaka na cakacaka, me vakabula ilavo tale ga. Dua na ka na sasaga e cakava tiko na Worldwide Design/Construction Department (WDC) se na Tabana ni Tarataravaki e Veiyasa i Vuravura. E tiko na tabana vou qori ena valenivolavola liu e Brooklyn, Niu Yoka. E tuvanaka na tara kei na vakavinakataki ni Vale ni Soqoni kei na valenivolavola ni tabana ena veiyasa i vuravura. Dua tale na tabana e vakatokai me Regional Design/Construction Department (RDC) se Tabana ni Tarataravaki ena Dua na Wase kei Vuravura. E tiko na tabana qori ena valenivolavola e Ositerelia, Urope, Sauca Aferika, kei Merika, ra qai qarava na tarataravaki ena nodra dui wasewase. E dau vaqara na sala me vakatotolotaki kina na tarataravaki, me vakabula ilavo tale ga. E vakarautaka na RDC na vuli ina veivalenivolavola ni tabana me rawa ni vinaka tu ga na ituvaki ni vale e taukena na isoqosoqo ena dui vanua era qarava. E tiko ena noda valenivolavola kece na Local Design/Construction Department (LDC) se Tarataravaki e Qarava na Valenivolavola ni Tabana. Na tabana qori e qarava na tara se vakavinakataki ni Vale ni Soqoni se noda Vale ni Soqo Lelevu.\nA vakayacori e dua na bose ena Janueri 2015, qai vakamacalataki kina na ituvatuva vou ni kena lalawataki, tara, se vakavinakataki na Vale ni Soqoni. Era sarava ena vidio na bose qori na qase ni ivavakoso kece mai Merika. Qo na macala ni bose.\nTarataravaki: Na itaratara ni vale kei na kena iyaya ena vakatau ena ituvaki ni vanua, qai muri na idusidusi mai na Tabana ni Tabaivola ni iLawalawa Dauvakatulewa. Ena lailai na ka me vakavinakataki, e rawa ni dede na kena vakayagataki tiko na vale, e bula tale ga kina na ilavo.\nKena vakavinakataki: Era na vakavulici eso ena ivavakoso mera qarava na vale ni noda sokalou, me rawa ni vakayagataki ena loma ni dua na gauna balavu.\nE cakacaka levu na tara kei na vakavinakataki ni vale ni soqoni se valenivolavola ni tabana. Ia na nodra cakacaka vata na tamata ni Kalou ena vakatotolotaka na cakacaka, ena vakayagataki vinaka tale ga kina na cau.\niMeli iMeli Vakatotolotaki na Tara Vale ni Soqoni